hotchpotch/miracl-hf-unified huggingface dataset:
ซุนหลิม
ซุนหลิม ( , ค.ศ. 231 – ค.ศ. 258) ชื่อรองว่า จื่อถง เป็นผู้สำเร็จราชการแผ่นดินแห่งง่อก๊กในรัชสมัย พระเจ้าซุนเหลียง – พระเจ้าซุนฮิว
ซุนหลิมเกิดเมื่อ ค.ศ. 231 ในรัชสมัย พระเจ้าซุนกวน ปฐมจักรพรรดิแห่งราชวงศ์ง่อเป็นเหลนของ ซุนเจ้ง แฝดผู้น้องของ ซุนเกี๋ยน พระบิดาของพระเจ้าซุนกวนซึ่งเส้นทางการรับราชการของซุนหลิมมีบันทึกไว้น้อยมากจนกระทั่ง ซุน จวิ้น ญาติผู้พี่ซึ่งในขณะนั้นเป็นผู้สำเร็จราชการแผ่นดินถึงแก่กรรมอย่างกะทันหันในค.ศ. 256 ซุนหลิมจึงขึ้นเป็นผู้สำเร็จราชการแผ่นดินสืบต่อมา
แต่การปกครองของซุนหลิมนั้นค่อนข้างโหดเหี้ยมยิ่งกว่าสมัยของ ซุน จวิ้น รวมถึงใช้อำนาจบาตรใหญ่ในราชสำนักและข่มเหงองค์จักรพรรดิคือพระเจ้าซุนเหลียงทำให้พระเจ้าซุนเหลียงไม่พอพระทัยและได้ร่วมมือกับขุนนางอาวุโสบางคนในการพยายามโค่นล้มซุนหลิมแต่แผนการกลับรั่วไหลซุนหลิมจึงนำกำลังทหารบุกเข้าพระราชวังปลดพระเจ้าซุนเหลียงลงจากราชบัลลังก์และเนรเทศไปเมืองชายแดนพร้อมกันนี้ซุนหลิมได้ยกซุนฮิวพระเชษฐาต่างพระราชมารดาของพระเจ้าซุนเหลียงขึ้นสืบราชบัลลังก์แทน
แต่หลังจากครองสิริราชสมบัติได้ไม่นานพระเจ้าซุนฮิวก็นำกำลังทหารบุกไปโค่นล้มและสังหารซุนหลิมเมื่อ ค.ศ. 258 เมื่ออายุได้เพียง 27 ปี
จักรพรรดินีกวนฮุ่ยเจี๋ย
จักรพรรดินีกวนฮุ่ยเจี๋ย ( , ? – ?) จักรพรรดินีองค์ที่ 2 แห่งราชวงศ์ง่อและเป็นจักรพรรดินีพระองค์เดียวใน พระเจ้าซุนเหลียง จักรพรรดิองค์ที่ 2 แห่งราชวงศ์ง่อ
เมื่อ พระเจ้าซุนกวน ปฐมจักรพรรดิแห่งราชวงศ์ง่อเสด็จสวรรคตใน ค.ศ. 252 ซุนเหลียงพระราชโอรสองค์เล็กซึ่งเป็นที่รัชทายาทพระชนมายุเพียง 9 พรรษาจึงขึ้นสืบราชบัลลังก์สืบต่อมาพร้อมกันนี้ได้มีการสถาปนาพระชายากวนขึ้นเป็นจักรพรรดินี
ทิงกิงเอาต์ลาวด์
"ทิงกิงเอาต์ลาวด์" () เป็นเพลงของนักร้องนักแต่งเพลงชาวอังกฤษ เอ็ด ชีแรน เพลงเขียนโดยเอ็ด ชีแรน และ เอมี แวดจ์ และผลิตโดยเจค กอสลิง เพลงออกจำหน่ายในวันที่ 24 กันยายน ค.ศ. 2014 ผ่านสังกัดอะไซลัมและแอตแลนติก เป็นซิงเกิลลำดับที่สามของสตูดิโออัลบั้มที่สองของชีแรน "×" (2014)
"ทิงกิงเอาต์ลาวด์" ได้รับรางวัลแกรมมี สาขาเพลงแห่งปี และสาขาแสดงเดี่ยวชายยอดเยี่ยม และได้รับการเสนอชื่อเข้าชิงสาขาบันทึกเสียงแห่งปีในงานประจำปี ค.ศ. 2016
ในวันที่ 10 สิงหาคม ค.ศ. 2016 ชีแรนถูกฟ้องร้องจากครอบครัวของเอ็ด ทาวน์เซนด์ข้อหาล่วงละเมิดลิขสิทธิ์เพลง โดยอ้างว่า "ทิงกิงเอาต์ลาวด์" ลอกเลียนแบบส่วนสำคัญของเพลง "เล็ตส์เก็ตอิตออน" ของมาร์วิน เกย์
กีฬากรีฑาในกีฬาเยาวชนแห่งชาติ ครั้งที่ 33
กีฬากรีฑาในกีฬาเยาวชนแห่งชาติ ครั้งที่ 33 จัดแข่งขันที่สนามกีฬากลางจังหวัดชุมพร อำเภอเมืองชุมพร จังหวัดชุมพร กำหนดแข่งขันระหว่างวันที่ 18 ถึง 20 มีนาคม พ.ศ. 2560 มีการชิงชัยทั้งหมด 46 เหรียญทอง
หลี่ หงจาง
หลี่ หงจาง () เป็นขุนนางขั้นหนึ่ง, ผู้บัญชาการทหาร และนักการทูตชาวจีนในปลายราชวงศ์ชิง เขาได้ดำรงตำแหน่งสำคัญๆหลายตำแหน่งในราชสำนักทั้งเป็นข้าหลวงมณฑลจี๋หลี้ (ค.ศ. 1871–1895), ข้าหลวงมณฑลหูกว่าง (ค.ศ. 1867–1870), ข้าหลวงมณฑลเหลียงก่วง (ค.ศ. 1899–1900)
หลี่ หงจากเป็นขุนนางหัวสมัยใหม่และเป็นนักการทูตคนสำคัญจึงทำให้เขามีชื่อเสียงในสื่อตะวันตก เขาร่วมมือกับรัสเซียในการต่อต้านอิทธิพลของอังกฤษและการรุกคืบของญี่ปุ่นในแมนจูเรีย อย่างไรก็ตาม ความเชื่อมั่นของราชสำนักที่มีต่อเขากลับดับวูบลงเมื่อจีนพ่ายแพ้ในสงครามจีน-ญี่ปุ่นครั้งที่หนึ่งและจีนต้องลงนามในสนธิสัญญาอัปยศอย่างสนธิสัญญาชิโมโนเซกิ ก่อให้เกิดเป็นข้อโต้แย้งในบรรดาขุนนางจีนถึงความรับผิดชอบในฐานะที่เขาผู้บัญชาการกองเรือเป่ยหยางในสงครามครั้งนั้น ซึ่งในที่สุดก็ทำให้เขาหลุดจากตำแหน่งในค.ศ. 1895
หลังจากถูกปลดจากตำแหน่ง เขาเป็นหนึ่งในคณะทูตของจีนซึ่งได้เดินทางเยือนรัสเซีย, ยุโรป และอเมริกาเหนือ ก่อนที่ในปี ค.ศ. 1900 เขาได้กลับมานั่งในตำแหน่งเดิม ในช่วงเวลานี้เขาได้ลงนามในพิธีสารนักมวยซึ่งเป็นการยุติกบฎนักมวย หลังจากนั้นเพียงสองเดือนเขาก็ถึงแก่อนิจกรรมในตำแหน่งด้วยโรคตับอักเสบ ขณะมีอายุ 78 ปี
คลองวัดกุฎิ
คลองวัดกุฎิ [วัดกุด] เป็นแนวคลองสายหนึ่งทางใต้ของเกาะเมืองพระนครศรีอยุธยา ตั้งอยู่ทิศตะวันออกของวัดกุฎิ วัดสนามไชย และวัดไชยวัฒนาราม ในอดีตเป็นเส้นทางคมนาคมของชาวบ้าน แต่ปัจจุบันแปรสภาพเป็นร่องน้ำขนาดเล็กไม่สามารถใช้สัญจรได้
คลองวัดกุฎิ ตั้งชื่อตามวัดกุฎิเป็นศาสนสถานที่อยู่ลึกจากปากคลองราว 100 เมตร ซึ่งปัจจุบันเหลือสภาพเป็นโคกอิฐและแวดล้อมด้วยบ้านเรือนที่ปลูกบุกรุกพื้นที่วัดในอดีต โดยวัดดังกล่าวปรากฏใน "พระราชพงศาวดารกรุงศรีอยุธยา" ว่าวัดดังกล่าวเป็นสถานที่ปลงศพมารดาของเจ้าพระยากลาโหมสุริยวงศ์ (ต่อมาคือสมเด็จพระเจ้าปราสาททอง) ซึ่งพิธีปลงศพนั้นมีข้าราชการฝ่ายพลเรือนไปร่วมงานกันมาก จนสมเด็จพระเชษฐาธิราชทรงแคลงพระทัยและคิดที่จะกำจัดเจ้าพระยากลาโหมสุริยวงศ์เสีย ครั้นเจ้าพระยากลาโหมสุริยวงศ์ทราบความดังนั้นก็น้อยเนื้อต่ำใจที่สู้อุตส่าห์ถวายความจงรักภักดีมาตลอด จึงได้ประกาศว่าเมื่อพระเจ้าแผ่นดินว่าเราเป็นกบฏก็จะทำตามรับสั่ง ฝ่ายขุนนางที่นิยมชมชอบในเจ้าพระยากลาโหมสุริยวงศ์ก็เข้าร่วมในการรัฐประหารนั้นด้วย หลังประชุมเพลิงศพมารดาแล้ว ก็ยกขบวนเรือจากวัดกุฎิพร้อมด้วยขุนนางและทหารกว่า 3,000 คนขึ้นบกที่ประตูไชยใต้เกาะเมืองบริเวณปากคลองฉะไกรใหญ่ ซุ่มพลแถวตะแลงแกงก่อนเคลื่อนพลยึดพระราชอำนาจสมเด็จพระเชษฐาธิราชที่พระราชวังหลวง แล้วสถาปนาพระอาทิตยวงศ์เป็นพระมหากษัตริย์แทน แต่ที่สุดเจ้าพระยากลาโหมสุริยวงศ์ก็ปราบดาภิเษกเป็นสมเด็จพระเจ้าปราสาททองในปี พ.ศ. 2172
คลองวัดกุฎิเริ่มต้นจากแม่น้ำเจ้าพระยาทางตะวันตกเฉียงใต้ของเกาะเมืองตัดเข้าทุ่งประเชดและทุ่งปากกรานอันเป็นพื้นที่เกษตรกรรมและแหล่งประมงพื้นบ้านในอดีต จึงสันนิษฐานว่าคลองนี้คงเป็นเส้นทางคมนาคมของชาวบ้านเพื่อเข้าไปยังทุ่งทั้งสองอันเป็นพื้นที่ชั้นในของคลอง จากการสำรวจของกรมศิลปากรเมื่อหลายปีก่อนพบว่าคลองกว้าง 5 เมตร ลึก 2 เมตร และยาว 120 เมตร แต่ก็ใกล้สิ้นสภาพคลองแล้ว เพราะคลองถูกปกคลุมด้วยวัชพืชแล้ว
จากการสำรวจของปวัตร์ นวะมะรัตน ที่ตีพิมพ์เมื่อปี 2553 พบว่าคลองสิ้นสภาพไปแล้ว เหลือร่องรอยของคลองคือปากคลองที่กลายเป็นอู่จอดเรือของราษฎร และอีกจุดคือแนวคลองที่เล็กมาก ลักษณะเป็นร่องน้ำขนาดเล็กที่ตื้นและรกชัฏ
กู๋หว่าไจ๋ 5 ฟัดใหญ่เมืองตะลึง
กู๋หว่าไจ๋ 5 ฟัดใหญ่เมืองตะลึง (, ) เป็นภาพยนตร์ฮ่องกงที่ออกฉายในปี ค.ศ. 1998 กำกับโดย แอนดริว เลา ภาพยนตร์เรื่องนี้เป็นภาพยนตร์ลำดับที่ 5 ในภาพยนตร์ชุด "กู๋หว่าไจ๋"
ในภาคนี้เรื่องราวกล่าวถึงการต่อยตีของเด็กหนุ่มวัยรุ่น มาเป็นความขัดแย้งของรุ่นใหญ่ การต่อสู้แย่งชิงอำนาจที่ดูราวกับเป็นการต่อสู้ทางการเมือง ห้าวหนาน ต้องเจอมือดีจากตงซิ่งคนใหม่ "ซือถูห้าวหนาน" คนชื่อเดียวกับเขา ที่ขอท้าทายอำนาจเหนือย่านถงหลอวาน ด้วยการจัดแข่งขันมวยเดิมพันขึ้นมา
เกิดความเปลี่ยนแปลงครั้งสำคัญกับหนังภาค 5 "กู๋หว่าไจ๋ ฟัดใหญ่เมืองตะลึง" เมื่อไม่มีบทบาทของ ไก่ป่า ในภาคนี้ แต่ในด้านเรื่องราวก็ยังคงวนเวียนอยู่กับศัตรูตัวใหม่ ๆ สถานการณ์ใหม่ ๆ ที่ความสนุกเริ่มลดลง และภาพรวมของหนังดูจะเข้าข่าย "ตัน" เสียแล้ว 
กู๋หว่าไจ๋ มักจะถูกปรามาสว่าไม่ได้ให้อะไรกับคนดู มากกว่าการฉายภาพฉาบฉวยของตัวละครนักเลงวัยรุ่นหนุ่มหล่อแต่งตัวดีมีรสนิยม, ทำผมเท่ห์ มีสาวสวย ๆ อยู่รายล้อม แต่ตลอดทั้ง 5 ภาคหนังก็แสดงถึงความเปลี่ยนแปลงของตัวละครเพื่อฉายให้เห็นถึงสัจธรรมบางข้อได้อยู่เหมือนกัน
จากอันธพาลที่เอาชนะด้วย หมัด, มีด หรือปืน ไปสู่โลกแห่งความเป็นผู้ใหญ่ที่ความขัดแย้งมีอะไรซับซ้อนมากกว่านั้น โดยเฉพาะในยุคที่เงินทองเริ่มหายาก เหล่านักเลงต้องดิ้นรน ไปสู่หนทางใหม่ พยายามลงทุนในธุรกิจ แต่สุดท้ายการต่อสู้ในสนามที่แปลกใหม่ ก็ยิ่งมีแต่จะเสียเปรียบ งานนี้ ห้าวหนาน และพวกแทบจะเอาตัวไม่รอดเพราะโดนหลอกลวงมามาก เช่นเดียวกับเพื่อนจาก หงซิ่งหลาย ๆ คนที่ต้องแย่เพราะเศรษฐกิจตกต่ำ เงินขาดมือ สถานการณ์เลวร้ายกว่าตอนโดนคู่อริวิ่งถือมีดพร้าเข้าใส่เสียอีก
แม้จะไม่ได้นำเสนออะไรที่ลึกซึ้งมากมาย แต่หนังก็สะท้อนความเป็นจริงบางอย่างออกมาได้ โดยเฉพาะบรรยากาศของฮ่องกงหลังกลับคืนสู่การปกครองของจีน ความไม่มั่นใจกับระบบการปกครองใหม่ แต่ถ้าจะนับความสนุก, ความลื่นไหลดูมันส์แล้ว ก็ถือว่าเป็นรองภาคอื่น ๆ อยู่ เพราะเนื้อหาของภาพยนตร์ไม่ได้ใหม่พอที่จะสร้างความเปลี่ยนแปลงอะไรได้มากนัก สุดท้ายรายได้ก็เริ่มลงลดลง และปีต่อ ๆ ไปก็ไม่ได้มี "กู๋หว่าไจ๋" มาให้ดูกันปีต่อปีอีกต่อไป
กีฬากอล์ฟในกีฬาเยาวชนแห่งชาติ ครั้งที่ 33
กีฬากอล์ฟในกีฬาเยาวชนแห่งชาติ ครั้งที่ 33 จัดแข่งขันที่สนามกอล์ฟ เขื่อนรัชชประภา อำเภอบ้านตาขุน จังหวัดสุราษฎร์ธานี กำหนดแข่งขันระหว่างวันที่ 21 ถึง 24 มีนาคม พ.ศ. 2560 มีการชิงชัยทั้งหมด 4 เหรียญทอง
กีฬากาบัดดี้ในกีฬาเยาวชนแห่งชาติ ครั้งที่ 33
กีฬากาบัดดี้ในกีฬาเยาวชนแห่งชาติ ครั้งที่ 33 จัดแข่งขันที่วิทยาลัยเทคนิคระนอง อำเภอเมืองระนอง จังหวัดระนอง กำหนดแข่งขันระหว่างวันที่ 17 ถึง 23 มีนาคม พ.ศ. 2560 มีการชิงชัยทั้งหมด 2 เหรียญทอง
การอลีนา ซตึตชึญสกา
การอลีนา ซตึตชึญสกา () เป็นนักเล่นหมากรุกญี่ปุ่นชำนาญการชาวโปแลนด์ เธอเป็นผู้เล่นที่ไม่ใช่ชาวญี่ปุ่นคนแรกที่ได้สถานะมืออาชีพ จากสมาคมหมากรุกญี่ปุ่น
การหาปริพันธ์ทีละส่วน
ในแคลคูลัส และในคณิตวิเคราะห์ การหาปริพันธ์ทีละส่วน () เป็นทฤษฎีบทที่เชื่อมโยงระหว่างปริพันธ์ของผลคูณฟังก์ชันคู่หนึ่ง กับปริพันธ์ของอนุพันธ์และปฏิยานุพันธ์ของฟังก์ชันคู่นั้น มีการหาปริพันธ์วิธีนี้อย่างบ่อยครั้ง โดยการแปลงรูปฟังก์ชันที่หาปฏิยานุพันธ์ยาก แล้วหาปฏิยานุพันธ์ของฟังก์ชันที่หาได้ง่ายกว่า กฎนี้สามารถแปลงให้อยู่ในรูปอย่างง่ายในหนึ่งบรรทัดโดยการหาปริพันธ์ของกฎผลคูณอนุพันธ์
กำหนดให้ และ และกำหนดให้ และ สำหรับการหาปริพันธ์ทีละส่วน จะได้ว่า
หรือในรูปที่กระทัดรัดกว่า
ทฤษฎีบทนี้แสดงได้ดังสมการข้างล่างนี้ สมมติว่า "u"("x") และ "v"("x") เป็นฟังก์ชันที่หาอนุพันธ์ได้ จากกฎผลคูณ (ในสัญกรณ์ของไลบ์นิซ):
หาปริพันธ์ทั้งสองข้างเทียบกับ "x"
จากนั้นใช้นิยามของปริพันธ์ไม่จำกัดเขต
จะได้สูตรสำหรับการหาปริพันธ์ทีละส่วน
เมื่อ "du" และ "dv" เป็นผลต่างอนุพัทธ์ของฟังก์ชันของตัวแปร "x"
ปริพันธ์ทางซ้ายของสมการ ∫"uv"′ "dx" ประกอบด้วย "v"′ (อนุพันธ์ของ "v") เพื่อที่จะใช้ทฤษฎีบทนี้ได้นั้น ต้องหาค่า "v" (ปฏิยานุพันธ์ของ "v"′) ก่อน แล้วจึงหาปริพันธ์ทางขวา ∫"vu"′ "dx"
กำหนดเส้นโค้งพาราเมตริก ("x", "y") = ("f"("t"), "g"("t")) สมมติว่าเส้นโค้งนี้เป็นฟังก์ชันหนึ่งต่อหนึ่ง เราจะสามารถกำหนดได้ว่า
พื้นที่ของบริเวณสีน้ำเงินคือ
ในทำนองเดียวกัน พื้นที่ของบริเวณสีแดง คือ
พื้นที่รวม "A" + "A" มีค่าเท่ากับพื้นที่ของรูปสี่เหลี่ยมใหญ่ "x""y" ลบด้วยพื้นที่ของรูปเล็ก "x""y":
สมมติว่าเส้นโค้งนี้เรียบในบริเวณใกล้เคียง ทำให้กล่าวถึงปริพันธ์ไม่จำกัดเขต:
จัดรูปใหม่:
เพราะฉะนั้น การหาปริพันธ์ทีละส่วนสามารถพิจารณาได้ว่าพื้นที่สีน้ำเงินมาจากพื้นที่รวมลบด้วยพื้นที่สีแดง
การตีความให้เห็นภาพนี้ยังอธิบายได้ว่าทำไมการหาปริพันธ์ทีละส่วนสามารถหาปริพันธ์ของฟังก์ชันผกผัน "f"("x") ได้ เมื่อทราบปริพันธ์ของฟังก์ชัน "f"("xv") อันที่จริงแล้ว ฟังก์ชัน "x"("y") และ "y"("x") เป็นส่วนกลับกัน และปริพันธ์ ∫"x dy" สามารถคำนวณได้ดังข้างบน เมื่อทราบปริพันธ์ ∫"y dx"
กู๋หว่าไจ๋
ภาพยนตร์ชุด "กู๋หว่าไจ๋" (, ) เป็นซีรีส์รวมชุดของภาพยนตร์ฮ่องกง แนวผจญภัย, อันตราย ที่เริ่มต้นจากภาพยนตร์เรื่อง กู๋หว่าไจ๋ มังกรฟัดโลก
หลิว เหว่ยเฉียง ได้เริ่มกำกับภาพยนตร์เรื่องแรก ก็คือเรื่อง กู๋หว่าไจ๋ ภาค 1, 2, 3, 4, 5 และภาค 6 อันเป็นตอนจบ คือเรื่อง Born to Be King และหลังจากนั้น ทีมงานผู้สร้างก็ได้สร้างภาพยนตร์ภาคแยกไปอีกมากมาย
นางแค้น
นางแค้น เป็นละครโทรทัศน์ โรแมนติก-ดราม่า-สยองขวัญ ผลิตโดย บริษัท มอนทาจ เอ็นเตอร์เทนเม้นท์ จำกัด ในเครือ บริษัท โมจิโต้ เอ็นเตอร์เทนเม้นท์ จำกัด ควบคุมการผลิตโดย นัฐฐพนธ์ ลียะวณิช สร้างจากบทประพันธ์ชุดของ สี่ทิศตาย ของ ภาคินัย ที่ประกอบไปด้วย นางครวญ, นางแค้น, นางคุก, นางคอย เขียนบทโทรทัศน์โดย พรรณจิณณ์ กำกับการแสดงโดย ชานนท์ สมฤทธิ์ ออกอากาศทางช่องโทรทัศน์ผ่านระบบฟรีทีวีดิจิตอล ช่องเวิร์คพอยท์ ทุกวันจันทร์-อังคาร เวลา 21.00 - 22.00 น. เริ่มตอนแรกวันจันทร์ที่ 3 เมษายน พ.ศ. 2560–27 มิถุนายน  พ.ศ. 2560 และตั้งแต่วันที่ 5 มิถุนายน พ.ศ. 2560 เป็นต้นไปทางสถานีได้ปรับผังรายการเดือนมิถุนายนขึ้นมาใหม่ โดยที่ละครนางแค้นได้ย้ายไปออกอากาศในเวลาใหม่ 22.00 - 23.00 น.และได้เอาฉากที่ไม่ได้ฉายมาลงอีกครั้ง
หลวงปู่เทพโลกอุดร
หลวงปู่เทพโลกอุดร หรือ หลวงปู่ใหญ่ เป็นพระภิกษุในตำนาน ซึ่งมีผู้กล่าวอ้างถึงอย่างมากมาย โดยเชื่อเป็นผู้ที่คอยแนะนำผู้ที่ปฏิบัติธรรมมาหลายยุคหลายสมัย ตามตำนานเชื่อว่าท่านคือพระอุตรเถระ ที่เดินทางมาเผยแผ่พระพุทธศาสนาบริเวณดินแดนสุวรรณภูมิ กับพระโสณเถระในสมัยพระเจ้าอโศกมหาราช เมื่อประมาณพ.ศ. ๒๓๖ หลายคนเชื่อว่าท่านเป็นพระอรหันต์ แต่ยังไม่ดับขันธ์ ใช้วิธีเจริญฌาน อิทธิบาทสี่ ต่ออายุเพื่อช่วยเหลือพุทธศาสนามาจนถึงปัจจุบัน ซึ่งทั้งหมดเป็นเพียงตำนาน ไม่ปรากฎในพระไตรปิฎกหรือหลักฐานทางประวัติศาสตร์แต่อย่างใด
ฟุตซอลเอเชียเยาวชนอายุไม่เกิน 20 ปี
ฟุตซอลเอเชียเยาวชนอายุไม่เกิน 20 ปี เป็นการแข่งขันฟุตซอลยุวชนระดับต้นของชาติจาก สมาพันธ์ฟุตบอลเอเชีย. เป็นครั้งแรกที่จัดขึ้นในปี ค.ศ. 2017 และจะลงเล่นกันทุกๆ สองปี.
ชแชตชิน
ชแชตชิน (; เยอรมัน ) เป็นเมืองหลักของจังหวัดปอมอแชซาคอดแญในประเทศโปแลนด์ เป็นเมืองท่าหลักในทะเลบอลติกของโปแลนด์และเป็นเมืองที่ใหญ่เป็นอำดับ 7 ของโปแลนด์
แครชแบนดิคูต (วิดีโอเกม)
แครชแบนดิคูต () เป็นวิดีโอเกมแพลตฟอร์มพัฒนาโดยทีมนอตีด็อก และจำหน่ายโดยโซนี่คอมพิวเตอร์เอ็นเตอร์เทนเมนต์ลงเครื่องเพลย์สเตชัน เกมถูกรวมในเกมฉบับรีมาสเตอร์ชื่อ "แครชแบนดิคูต เอ็นเซนทริโลจี" มีกำหนดวางจำหน่ายลงเครื่องเพลย์สเตชัน 4 ในปี ค.ศ. 2017
"แครชแบนดิคูต"เป็นเกมแรกในเกมชุด"แครชแบนดิคูต" เล่าเรื่องเกี่ยวกับตัวละครชื่อเดียวกับเกมที่ถูกวิวัฒนาการโดยด็อกเตอร์นีโอ คอร์เทกซ์ และลูกน้อง ด็อกเตอร์ไนตรัส บริโอ เนื้อเรื่องเล่าเกี่ยวกับแครช ขณะเขาต้องป้องกันไม่ให้บริโอและคอร์เทกซ์ใช้แผนยึดโลกได้ และช่วยเหลือคนรักชื่อ ทอว์นา แบนดิคูตเพศเมียที่ถูกวิวัฒนาการโดยบริโอและคอร์เทกซ์เช่นกัน
"แครชแบนดิคูต"ได้รับคำวิจารณ์โดยรวมในทางบวก โดยนักิจารณ์ยกย่องกราฟิกส์ของเกม และภาพของเกมที่เป็นเอกลักษณ์ แต่ตำหนิเรื่องการควบคุมตัวละครและไม่มีความแปลกใหม่ในฐานะเกมแพลตฟอร์ม เกมกำลังกลายเป็นหนึ่งในวิดีโอเกมที่ขายดีที่สุดบนเครื่องคอนโซล
"แครชแบนดิคูต" เป็นเกมแพลตฟอร์มที่ผู้เล่นควบคุมตัวละคร แครช ที่เดินทางผ่านด่านหลายด่านตามลำดับที่เกมกำหนดเพื่อดำเนินเรื่อง แครชสามารถกำจัดศัตรูได้โดยกระโดดบนตัวมันหรือใช้ท่าหมุนตัวเพื่อทำให้ศัตรูกระเด็น แครชจะเสียพลังชีวิต หากถูกศัตรูโจมตีหรือสัมผัสกับอุปสรรคหรือตกลงไปในหลุม แครชสามารถป้องกันตนเองได้โดยสวมหน้ากากอาคุอาคุ ซึ่งปกป้องแครชจากการโจมตีครั้งเดียวหรืออุปสรรค (ยกเว้นหลุม หรืออุปสรรคที่ทำให้ตายทันที) แครชสามารถเก็บหน้ากากได้ครั้งละสองอัน หากเก็บอันที่สามได้ แครชจะมีพลังอมตะชั่วคราว เกมจะจบลงเมื่อผู้เล่นหมดพลังชีวิต โดยพลังชีวิตจะเก็บได้จากหาไอเทมพลังชีวิตหรือจากการเก็บผลวุมพา 100 ผล
ด่านทุกด่านจะมีกล่องไม้กระจัดกระจายไปทั่ว ส่วนใหญ่จะมีไอเทม เช่น ผลวุมพา และหน้ากากอาคุอาคุ ซึ่งกล่องทำลายได้โดยกระโดดทับหรือหมุนตัวให้โดนกล่อง นอกจากนี้ยังมีกล่องอื่น ๆ เช่น กล่องเช็กพอยต์ ที่ให้ผู้เล่นกลับมาเริ่มเล่นที่นั่นได้หลังเสียพลังชีวิต และมีกล่องระเบิด TNT ที่ระเบิดได้หากถูกทำลาย หรือนาฬิกาจับเวลาที่ทำงานเมื่อแครชกระโดดทับ กล่องบางชนิด เช่นกล่องเหล็ก เป็นกล่องที่มองไม่เห็น ทำให้ผู้เล่นต้องทำลายกล่องเครื่องหมายอัศเจรีย์เมื่อให้กล่องนั้นมองเห็น หากผู้เล่นผ่านด่านโดยทำลายกล่องครบทุกกล่องโดยไม่ตาย พวกวเขาจะได้รับอัญมณี อัญมณีสามารถเก็บได้ตามด่านลับหรือเส้นทางลับอัญมณีบางอันจำเป็นต้องเก็บเพื่อเข้าสู่ด่านใหม่ การเก็บอัญมณีในเกมทำให้ผู้เล่นพบฉากจบที่แท้จรืง หากผู้เล่นเก็บสัญรูปโบนัสได้มากพอ พวกเขาจะได้หายตัวเข้าสู่ด่านโบนัส ซึ่งจะให้ผู้เล่นบันทึกเกมได้โดยใช้การ์ดความจำหรือรหัสผ่าน
ออร์นิทิสเกีย
ออร์นิทิสเกีย (, ) เป็นการจัดอันดับของสัตว์เลื้อยคลานที่สูญพันธุ์ไปแล้วในยุคก่อนประวัติศาสตร์ คือ ไดโนเสาร์กินพืชที่มีโครงสร้างของโครงกระดูกคล้ายนก อันเป็นหนึ่งในการจัดอันดับของไดโนเสาร์อย่างใหญ่ โดยถูกจัดมาตั้งแต่ ค.ศ. 1888
ไดโนเสาร์ที่อยู่ในอันดับนี้ เช่น สเตโกซอรัส, ไทรเซราทอปส์, ไมอาซอรา เป็นต้น
โรงพยาบาลฮีวู
โรงพยาบาลฮีวู () เป็นโรงพยาบาลที่ได้รับทุนสนับสนุนจากรัฐบาลส่วนภูมิภาคในวิทเทิลซี อีสเทิร์นเคป ประเทศแอฟริกาใต้
แผนกโรงพยาบาลประกอบด้วยแผนกฉุกเฉิน, แผนกกุมารเวชศาสตร์, แผนกคลอดบุตร, แผนกผู้ป่วยนอก, บริการผ่าตัด, บริการทางการแพทย์, ห้องผ่าตัดและบริการแผนกการบริหารงานจ่ายกลาง, เภสัชกรรม, การรักษาด้วยยาต้านไวรัส (ARV) สำหรับโรคเอดส์, บริการการให้คำปรึกษาหลังการบาดเจ็บ, บริการห้องปฏิบัติการ, บริการรังสีเอกซ์, บริการซักรีด และบริการครัว
ซอริสเกีย
ซอริสเกีย (, , จากภาษากรีกโบราณ "σαυρος" ("sauros") แปลว่า 'กิ้งก่า' และ "ισχιον" ("ischion") แปลว่า "ร่วมสะโพก") เป็นการจัดอันดับของสัตว์เลื้อยคลานขนาดใหญ่ที่สูญพันธุ์ไปแล้วจำพวกไดโนเสาร์ นับเป็นอันดับของไดโนเสาร์ในวงกว้างหนึ่งในสองอันดับ (ร่วมกับออร์นิทิสเกียหรือไดโนเสาร์ที่มีโครงกระดูกสะโพกหรือเชิงกรานคล้ายนก) โดยเป็นการจัดมาตั้งแต่ปี ค.ศ. 1888
ซอริสเกียเป็นไดโนเสาร์ที่มีกระดูกเชิงกรานคล้ายสัตว์เลื้อยคลาน โดยครอบคลุมถึงกลุ่มเทโรพอด หรือไดโนเสาร์กินเนื้อ เช่น ไทรันโนซอรัส เร็กซ์, สไปโนซอรัส, ไจแกนโนโตซอรัส และกลุ่มซอโรพอด หรือไดโนเสาร์คอยาว เช่น อะแพโทซอรัส, อาร์เจนติโนซอรัส, ไดพลอโดคัส หรือภูเวียงโกซอรัส
แต่งานวิจัยชิ้นใหม่บ่งชี้ว่ากลุ่มเทโรพอดมีความสัมพันธ์กับอันดับออร์นิทิสเกีย ดังนั้นเทโรพอดไม่ควรจะถูกนำมารวมกับกลุ่มซอโรพอด จึงมีการตั้งเป็นอันดับใหม่ คือ ออร์นิโทสเซลิดา () ขึ้นมา
ฟุตบอลเอเชียเยาวชนอายุไม่เกิน 16 ปี 2018
การแข่งขัน ฟุตบอลเอเชียเยาวชนอายุไม่เกิน 16 ปี 2018 เป็นการแข่งขันครั้งที่ 18 ของ ฟุตบอลเอเชียเยาวชนอายุไม่เกิน 16 ปี, เป็นการแข่งขันทัวร์นาเมนต์ฟุตบอลยุวชนที่จัดขึ้นสองปีต่อครั้ง จัดขึ้นโดย สมาพันธ์ฟุตบอลเอเชีย (เอเอฟซี) สำหรับทีมชาติประเภทชายรุ่นอายุไม่เกิน 16 ปี จากแต่ละชาติสมาชิก ทัวร์นาเมนต์จัดขึ้นที่ประเทศ มาเลเซีย โดยทั้งหมด 16 ทีมที่จะได้ลงเล่นในรายการนี้
เหมือนกับครั้งก่อนหน้านี้, รายการนี้จะได้สิทธิ์เป็นตัวแทนของเอเอฟซีในการแข่งขัน ฟุตบอลโลกเยาวชนอายุไม่เกิน 17 ปี สี่ทีมที่ดีที่สุดของรายการจะได้สิทธิ์สำหรับ ฟุตบอลโลกเยาวชนอายุไม่เกิน 17 ปี 2019 ที่ประเทศ เปรูต่อไป
การแข่งขันจัดขึ้นเมื่อวันที่ 16–29 กันยายน พ.ศ. 2560. โดยมาเลเซียเจ้าภาพในการแข่งขัน ยังส่งทีมเล่นในรอบคัดเลือก แม้จะได้ผ่านเข้ามาเล่นในฐานะเจ้าภาพอยู่แล้วก็ตาม
ด้านล่างนี่คือ 16 ทีมที่ได้ผ่านเข้าไปเล่นสำหรับรอบสุดท้าย.
แต่ละนัดจะลงเล่นในสามสนามแข่งขันในพื้นที่ เกรเทอร์ กัวลาลัมเปอร์ (คลังก์ วัลลีย์).
สองทีมที่ดีที่สุดของแต่ละกลุ่มจะได้ผ่านเข้าสู่รอบก่อนรองชนะเลิศ.
เวลาทั้งหมดคือเวลาท้องถิ่น, MYT ().
TOYOTA
CONTINENTAL
FLY EMIRATES
AU KDDI
SAISON CARD
FAMILY MART
MAKITA
JAPAN READING NATIONAL NEWSPAPER
THE-AFC.COM
ONE ASIA ONE GOAL
NIKON
ฟุตซอลเอเชียเยาวชนอายุไม่เกิน 20 ปี 2017
การแข่งขัน ฟุตซอลเอเชียเยาวชนอายุไม่เกิน 20 ปี 2017 เป็นครั้งแรกของ ฟุตซอลเอเชียเยาวชนอายุไม่เกิน 20 ปี, เป็นการแข่งขันฟุตซอลชิงแชมป์ระดับชาติที่จะแข่งขันทุกๆ สองปี ที่จัดขึ้นโดย สมาพันธ์ฟุตบอลเอเชีย (เอเอฟซี) สำหรับทีมชาติเยาวชนทีมชายของทวีปเอเชีย. อิหร่านและไทย ได้มีสัญญาณถึงความตั้งใจของพวกเขาที่จะสถาปนาในการเป็นเจ้าภาพจัดการแข่งขัน.
ไม่มีการคัดเลือก, และทีมที่เข้าแข่งขันทั้งหมดจะได้ผ่านเข้าสู่รอบสุดท้าย.
ด้านล่างนี้คือ 22 ทีมที่เข้าร่วมการแข่งขัน. ซาอุดิอาระเบีย เริ่มแรกจะได้เข้าร่วมแต่ได้ตัดสินใจที่จะถอนทีมก่อนการจับสลาก.
แต่ละแมตช์ลงเล่นที่ บางกอกอารีนา และ อินดอร์ สเตเดียม หัวหมาก ใน กรุงเทพมหานคร.สองทีมที่ดีที่สุดของแต่ละกลุ่มจะได้ผ่านเข้าสู่รอบก่อนรองชนะเลิศ.
เวลาทั้งหมดเป็นเวลาท้องถิ่น ()
ในรอบแพ้คัดออก, ต่อเวลาพิเศษ และ การดวลลูกโทษ เป็นวิธีที่จะใช้ตัดสินหาผู้ชนะในกรณีที่จำเป็น, ยกเว้นสำหรับนัดชิงอันดับที่สามจะเป็น การดวลลูกโทษ (ไม่มี ต่อเวลาพิเศษ) เป็นวิธีที่จะใช้ตัดสินหาผู้ชนะในกรณีที่จำเป็น (กฏระเบียบข้อที่ 14.1 และ 15.1).
ผู้ชนะได้จะผ่านเข้าไปเล่น กีฬาฟุตซอลในโอลิมปิกยุวชนฤดูร้อน 2018, ซึ่งพวกเขาจะได้เป็นตัวแทนของทีมโดยทีมชุดยู-18 ของพวกเขา.สองทีมต่อไปนี้จากเอเอฟซีที่ได้เข้าร่วมสำหรับ กีฬาฟุตซอลในโอลิมปิกยุวชนฤดูร้อน 2018, where they will be represented by their U-18 representative teams.
กีฬาทางอากาศในกีฬาเยาวชนแห่งชาติ ครั้งที่ 33
กีฬาทางอากาศในกีฬาเยาวชนแห่งชาติ ครั้งที่ 33 จัดแข่งขันที่สถานที่เอกชน ถนนเพชรเกษม อำเภอเมืองชุมพร และเขาพาง อำเภอท่าแซะ จังหวัดชุมพร กำหนดแข่งขันระหว่างวันที่ 16 ถึง 26 มีนาคม พ.ศ. 2560 มีการชิงชัยทั้งหมด 15 เหรียญทอง
รายนามปลัดกระทรวงการคลังของไทย
ปลัดกระทรวงการคลัง เป็นข้าราชการพลเรือนสามัญ ประเภทบริหาร ระดับสูง (นักบริหารระดับ 11 เดิม) เป็นตำแหน่งหัวหน้าส่วนราชการระดับกระทรวงของกระทรวงการคลัง
ปลัดกระทรวงคนหนึ่งมีอำนาจหน้าที่ ดังนี้
เอเชียนคัพ 2019 รอบคัดเลือก - รอบที่ 3
เอเชียนคัพ 2019 รอบคัดเลือก - รอบที่ 3 จะจัดแข่งขันระหว่างวันที่ 26 มีนาคม พ.ศ. 2560 ถึง 27 มีนาคม พ.ศ. 2561
มีทั้งหมด 24 ทีม (16 ทีมจากรอบที่ 2 และ 8 ทีมจากรอบเพลย์ออฟ) เพื่อหา 12 ทีมเข้าสู่ เอเชียนคัพ 2019
24 ทีมถูกแบ่งเป็น 6 กลุ่ม กลุ่มละ 4 ทีม เล่นแบบพบกันหมดทั้งเหย้าและเยือน แชมกลุ่มและรองแชมป์กลุ่มจะผ่านเข้าสู่ เอเชียนคัพ 2019 ต่อไป
การจับสลากประกบคู่แข่งขันจัดขึ้นในวันที่ 23 มกราคม พ.ศ. 2560 เวลา 16:00 น. GST () ณ อาบูดาบี, สหรัฐอาหรับเอมิเรตส์
การจับสลากแบ่งสายจะอยู่บนพื้นฐานของ อันดับโลกฟีฟ่า ของปี 2560 (แสดงในวงเล็บด้านล่าง) 24 ทีมจะอยู่ในสี่โถดังต่อไปนี้
โปรแกรมการแข่งขัน:
การแข่งขันทั้งหมดมี 42 ประตูที่ทำได้ใน 11 นัด, สำหรับค่าเฉลี่ย 42/11 round 2 ประตูต่อนัด.
กีฬาคริกเกตในกีฬาเยาวชนแห่งชาติ ครั้งที่ 33
กีฬาคริกเกตในกีฬาเยาวชนแห่งชาติ ครั้งที่ 33 จัดแข่งขันที่สนามกีฬาเทศบาลตำบลบางริ้น อำเภอเมืองระนอง จังหวัดระนอง กำหนดแข่งขันระหว่างวันที่ 16 ถึง 25 มีนาคม พ.ศ. 2560 มีการชิงชัยทั้งหมด 2 เหรียญทอง
ถะ
ถะ () คือสถูปที่สร้างตามสถาปัตยกรรมจีน มีลักษณะเป็นหอคอยมีหลังคาซ้อนกันเป็นชั้น ๆ ใช้เป็นที่ประดิษฐานพระบรมสารีริกธาตุเพื่อความปลอดภัยหรือเป็นที่สักการะบูชา พัฒนามาจากสถูปที่สร้างขึ้นในอินเดียสมัยโบราณ
ถะ ในภาษาอังกฤษเรียกว่า pagoda มาจากคำว่า pagode ในภาษาโปรตุเกส ซึ่งสันนิษฐานว่ามาจากคำว่า butkada ในภาษาเปอร์เซียที่แปลว่า "เทวสถานที่มีเทวรูป" บ้างก็สันนิษฐานว่ามาจากคำว่า "ผาโจวถะ" () ซึ่งเป็นชื่อถะสำคัญแห่งหนึ่งในกวางโจวและชาวยุโรปที่มาเยือนจีนมักได้พบเห็น
เอเชียนคัพ 2019 รอบคัดเลือก – รอบที่ 3
เอเชียนคัพ 2019 รอบคัดเลือก - รอบที่ 3 จะจัดแข่งขันระหว่างวันที่ 26 มีนาคม พ.ศ. 2560 ถึง 27 มีนาคม พ.ศ. 2561
มีทั้งหมด 24 ทีม (16 ทีมจากรอบที่ 2 และ 8 ทีมจากรอบเพลย์ออฟ) เพื่อหา 12 ทีมเข้าสู่ เอเชียนคัพ 2019
24 ทีมถูกแบ่งเป็น 6 กลุ่ม กลุ่มละ 4 ทีม เล่นแบบพบกันหมดทั้งเหย้าและเยือน แชมกลุ่มและรองแชมป์กลุ่มจะผ่านเข้าสู่ เอเชียนคัพ 2019 ต่อไป
การจับสลากประกบคู่แข่งขันจัดขึ้นในวันที่ 23 มกราคม พ.ศ. 2560 เวลา 16:00 น. GST () ณ อาบูดาบี, สหรัฐอาหรับเอมิเรตส์
การจับสลากแบ่งสายจะอยู่บนพื้นฐานของ อันดับโลกฟีฟ่า ของปี 2560 (แสดงในวงเล็บด้านล่าง) 24 ทีมจะอยู่ในสี่โถดังต่อไปนี้
โปรแกรมการแข่งขัน:
การแข่งขันทั้งหมดมี 244 ประตูที่ทำได้ใน 72 นัด, สำหรับค่าเฉลี่ย 244/72 round 2 ประตูต่อนัด.
The Mask Singer หน้ากากนักร้อง ซีซันที่ 2
The Mask Singer หน้ากากนักร้อง ซีซันที่ 2 เป็นรายการโทรทัศน์ประเภทเรียลลิตี้เกมโชว์และมิวสิกโชว์ และเป็นฤดูกาลที่ 2 ของรายการThe Mask Singer หน้ากากนักร้องของประเทศไทยภายหลังได้การตอบรับอย่างล้นหลามในฤดูกาลแรก ผลิตรายการโดยบริษัท เวิร์คพอยท์ เอ็นเทอร์เทนเมนท์ จำกัด (มหาชน) เริ่มออกอากาศครั้งแรกในวันที่ 6 เมษายน พ.ศ. 2560 และสิ้นสุดออกอากาศของซีซันนี้ในวันที่ 31 สิงหาคม พ.ศ. 2560 ทางสถานีโทรทัศน์ช่องเวิร์คพอยท์ (โทรทัศน์ระบบดิจิตอลหมายเลข 23) ดำเนินรายการโดย กันต์ กันตถาวร
คณะกรรมการในรายการซีซันที่ 2 จะมีหน้าที่วิเคราะห์เทคนิคการร้องเพลงของผู้เข้าแข่งขัน ทายตัวตนที่แท้จริงของบุคคลแต่ละคนที่ซ่อนอยู่ภายใต้หน้ากากที่ยังไม่มีใครทราบ จนกว่าจะถึงเวลาที่จะต้องเฉลยตัวตน และลงคะแนนเสียงให้กับนักร้องที่ซ่อนตัวตนอยู่ภายใต้หน้ากาก โดยคณะกรรมการจะมีทั้งหมด 7 คน (ต่อหนึ่งการออกอากาศ ในทุก ๆ ครั้ง) ประกอบไปด้วยกรรมการประจำรายการประมาณ 3 - 4 คน และกรรมการรับเชิญประมาณ 3 - 4 คน (ขึ้นอยู่กับการออกอากาศในแต่ละครั้ง) โดยจะมีการเปลี่ยนแปลงผู้ที่มารับหน้าที่เป็นกรรมการตลอดในแต่ละครั้งที่ออกอากาศ แต่จะคงอยู่ในจำนวน 9 คนนี้
รายนามและรายละเอียดของคณะกรรมการแต่ละคน มีดังนี้
รายนาม, ฉายาของหน้ากาก และรายละเอียดของผู้เข้าแข่งขันแต่ละคน มีดังนี้
รวมศิลปิน The Mask Singer Season 1-2 (Mini concert)
ตั้งแต่วันที่ 8 มิถุนายน พ.ศ. 2560 - 17 สิงหาคม พ.ศ. 2560 หลังจบรายการ The Mask Singer หน้ากากนักร้อง ซีซั่นที่ 2 ทางหน้าจอโทรทัศน์ไปแล้วนั้น พบกับบทสัมภาษณ์พิเศษที่จะเปิดความลับ ความรู้สึกหลังถอดหน้ากาก และล้วงลึกตัวตนภายใต้หน้ากาก ผ่านทางแอปพลิเคชัน AIS PLAY และรับชมได้ผ่านกล่องรับสัญญาณ AIS PLAYBOX ทุกคืนวันพฤหัสบดี ตั้งแต่เวลา 22.30 น. เป็นต้นไป โดยมีผู้ดำเนินรายการหลักก็คือคุณอาร์ม กรกันต์ สุทธิโกเศศ หรือ หน้ากากระฆัง จาก ซีซั่นที่ 1 (และลูกค้า AIS และ AIS Fibre รับชมฟรี ผ่านแอป AIS PLAY และผ่านกล่อง AIS PLAYBOX เท่านั้น)
เรตติ้งที่มีอันดับสูงที่สุดในแต่ละฤดูกาลจะแสดงด้วย และเรตติ้งอันดับต่ำที่สุดในฤดูกาลแต่ละจะแสดงด้วย
ลิซ่า (นักร้องชาวไทย)
ลลิษา มโนบาล หรือชื่อเดิม ปราณปรียา มโนบาล (เกิด 27 มีนาคม ค.ศ. 1997) หรือชื่อในวงการคือ ลิซ่า เป็นนักร้องชาวไทย รู้จักกันในฐานะสมาชิกวงดนตรีเคป็อปจากประเทศเกาหลีใต้ แบล็กพิงก์
ลลิษา มโนบาล เกิดเมื่อวันที่ 27 มีนาคม ค.ศ. 1997 ที่จังหวัดบุรีรัมย์ เติบโตและเข้าเรียนที่กรุงเทพมหานคร ประเทศไทย เดิมมีชื่อจริงว่า ปราณปรียา ต่อมาจึงเปลี่ยนเป็น ลลิษา หมายถึง คนที่ได้รับการยกย่อง ชื่อป๊อกแป๊กนั้น เป็นชื่อเล่นในสมัยเด็ก และได้ใช้ชื่อเล่นว่า ลลิซ หลังเปลี่ยนชื่อจริงเป็น ลลิษา ลิซ่าใช้ชีวิตในวัยเด็กอยู่กับแม่ซึ่งเป็นชาวบุรีรัมย์ โดยมีพ่อบุญธรรมชื่อ Marco Brueschweiler ชาวสวิส เป็นที่ปรึกษาการประกอบธุรกิจร้านอาหารและผู้เชี่ยวชาญทางด้านอาหารไทยในกรุงเทพมหานคร ลิซ่าจบการศึกษาระดับประถมศึกษา-มัธยมศึกษาที่โรงเรียนประภามนตรี 1 และ 2 ในสมัยที่เรียนประถมลิซาเป็นเด็กกิจกรรมตัวยง เธอเคยเป็นตัวแทนของโรงเรียนไปประกวดร้องเพลงในโครงการ 3 คุณธรรมนำไทย ที่จัดโดยศูนย์คุณธรรม และได้รับรางวัลรองชนะเลิศ ประเภททีม ในปี ค.ศ. 2009
ลิซ่าเริ่มสนใจวัฒนธรรมเคป็อปตั้งแต่ยังเด็ก และตัดสินใจที่จะเป็นศิลปินเกาหลี เธอสนใจการเต้นในช่วงชั้นประถมศึกษา และสามารถเต้นท่าฟรีซ (Freeze) เมื่ออายุได้ 11 ปี ไปจนถึงการเต้นหางเครื่องและรำไทย เคยเรียนร้องเพลงกับประภัสสร เทียมประเสริฐ (ผู้ชนะรางวัลโทรทัศน์ทองคำ) และสุภาพรรณ ผลากรกุล (ผู้ฝึกสอนการร้องใน "ทรู อะคาเดมี่ แฟนเทเชีย") ลิซ่าเคยลงแข่งขันการเต้นในโครงการทูบีนัมเบอร์วัน และเป็นหนึ่งในสมาชิกของ "วีซาคูล" (We Zaa Cool) ทีมเต้นที่มีสมาชิกทั้งหมด 11 คน ไปแข่งขันในรายการ "แอลจีเอนเตอร์เทนเนอร์ ล้านฝันสนั่นโลก" ทางช่อง 9 ในเดือนกันยายน ค.ศ. 2009 หลังการแข่งขันจบลง วีซาคูลได้รางวัลพิเศษในประเภททีม และแบมแบม เป็นสมาชิกเพียงคนเดียวที่ได้ออดิชันกับทางค่ายเจวายพีเอนเตอร์เทนเมนต์ ซึ่งปัจจุบันอยู่วงก็อตเซเวน
ในปี ค.ศ. 2010 วายจีเอ็นเตอร์เทนเมนต์มาเปิดออดิชันในประเทศไทยเป็นครั้งแรก ลิซ่าได้ส่งคลิปวิดีโอการเต้นของเธอไปออดิชัน จนติดหนึ่งใน 30 กว่าคนที่จะได้มาแสดงต่อหน้ากรรมการ และเป็นคนเดียวที่ผ่านการคัดเลือกจากวายจีออดิชันไทยแลนด์ โดยเข้ามาเป็นศิลปินฝึกหัดของวายจีเมื่อวันที่ 11 เมษายน ค.ศ. 2011
ลิซาเริ่มเป็นที่สนใจในปี ค.ศ. 2012 หลังจากวายจีอัปโหลดวิดีโอการเต้นของเธอลงบนยูทูปในชื่อคลิปว่า WHO'S THAT GIRL??? ในวันที่ 3 พฤษภาคม ค.ศ. 2013 เธอยังได้แสดงมิวสิกวิดีโอเพลง "รินการีนกา" (Ringa Linga) ของแทยัง และเป็นนางแบบให้กับเสื้อผ้ายี่ห้อโนนากอน (Nonagon) ร่วมกับบี.ไอและบ็อบบี วงไอคอนในปี ค.ศ. 2014
หลังจากการฝึกหัดนานกว่า 5 ปี ลิซาได้เป็นหนึ่งในสมาชิกวงแบล็กพิงก์ และเปิดตัวครั้งแรกด้วยอัลบั้ม "สแควร์วัน" เมื่อวันที่ 8 สิงหาคม ค.ศ. 2016 ในเดือนพฤศจิกายน แบล็กพิงก์ได้รับรางวัลเอเชียอาร์ติสต์อะวอดส์รางวัลแรก สาขาศิลปินหน้าใหม่ยอดเยี่ยม ในปีต่อมา พวกเธอกวาดสามรางวัลจากแกออนชาร์ตเคป็อปอะวอดส์ ในสาขาศิลปินหน้าใหม่แห่งปี, เพลงแห่งปี ประจำเดือนสิงหาคม จากเพลง "วิสเซิล" และเพลงแห่งปี ประจำเดือนพฤศจิกายน จากเพลง "เพลย์อิงวิทไฟร์"
คาสเซิลวาเนีย (วิดีโอเกมปี 1986)
คาสเซิลวาเนีย (, ) เป็นวิดีโอเกมที่ผลิตขึ้นในปี ค.ศ. 1986 เป็นเกมแนวแอคชั่นและแพลตฟอร์ม พัฒนาและจัดจำหน่ายโดยโคนามิสำหรับแฟมิคอม.
ไซม่อน เบลมอนต์, นักล่าแวมไพร์เดินทางสู่ปราสาทของเคานท์แดรกคูลา, ที่ที่โผล่ออกมาทุก 100 ปี. ไซม่อนสู้กับบอสหลายตัวเช่น ปีศาจแฟรงเกนสไตน์, อิกอร์, คู่มัมมี่, ผีค้างคาว, เมดูซา, กริม รีพเพอร์ และ เคานท์แดรกคูลาตัวเขาเอง. ไซม่อนเผชิญหน้าแดรกคูลาในป้อมของเขาและปราบเขา. เขาออกจากปราสาทกำลังจะถล่ม.
โรเซ
โรแซนเน พัก หรือ พัก แช-ย็อง (; เกิด 11 กุมภาพันธ์ ค.ศ. 1997) หรือชื่อในวงการคือ โรเซ (Rosé) เป็นนักร้องชาวเกาหลีใต้-ออสเตรเลียที่เกิดในนิวซีแลนด์ รู้จักกันในฐานะนักร้องเสียงหลักของวงดนตรีเคป็อปจากเกาหลีใต้ แบล็กพิงก์
พัก แช-ย็อง เกิดเมื่อวันที่ 11 กุมภาพันธ์ ค.ศ. 1997 ที่ประเทศนิวซีแลนด์ โรเซอาศัยอยู่ในประเทศนิวซีแลนด์ 7 ปีหลังจากนั้นจึงย้ายไปประเทศออสเตรเลีย เธอเข้าเรียนระดับมัธยมศึกษาที่วิทยาลัยแคนเทอร์เกิลส์ (Canterbury Girls’ Secondary College) เธอยังสามารถพูดภาษาอังกฤษได้อย่างคล่องแคล่ว และสามารถเล่นกีตาร์ได้ระดับหนึ่ง ช่วงเด็กเคยเป็นนักร้องประสานเสียงที่โบสถ์ในออสเตรเลีย
ในปี ค.ศ. 2012 โรเซชนะการออดิชันกับค่ายวายจีเอนเตอร์เทนเมนต์ที่เมืองซิดนีย์ ประเทศออสเตรเลีย โดยการร้องและเล่นกีตาร์ในเพลง "แอมยัวส์" และ "ไอโวนต์กีฟอัป" ของเจสัน มแรซ ในเดือนเมษายน โรเซย้ายไปอยู่ที่ประเทศเกาหลีใต้ ส่วนครอบครัวของเธอยังคงพำนักอยู่ที่ออสเตรเลีย ในวันที่ 7 พฤษภาคม ค.ศ. 2012 โรเซเข้ามาเป็นศิลปินฝึกหัดกับวายจี หลังจากนั้นไม่นาน เธอก็ได้ร้องเพลง "วิทเอาต์ยู" (Without You) ร่วมกับจี-ดรากอนเมื่ออายุได้ 15 ปี
หลังจากได้รับการฝึกฝนเป็นระยะเวลา 4 ปี มีการคาดการณ์ว่าโรเซจะเป็นหนึ่งในสมาชิกเกิร์ลกรุปหญิงกลุ่มใหม่ในปี ค.ศ. 2012 แต่ข้อมูลก็ยังไม่แน่ชัด จนในปี ค.ศ. 2016 วายจีได้ประกาศรายชื่อสมาชิกและชื่อกลุ่มอย่างเป็นทางการ โดยมีโรเซเป็นหนึ่งในสมาชิกวงแบล็กพิงก์
โรเซปรากฏตัวครั้งแรกร่วมกับกลุ่มของเธอในรายการ "อินกีกาโย" เมื่อวันที่ 14 สิงหาคม ค.ศ. 2016 เปิดตัวด้วยอัลบั้ม "สแควร์วัน" กับเพลงหลัก "บูมบายาห์" และ "วิสเซิล"
สงครามท่าดินแดง
สงครามท่าดินแดง สงครามครั้งที่ 2 ในสมัย อาณาจักรรัตนโกสินทร์ ระหว่างสยามกับอาณาจักรคองบองเกิดขึ้นเมื่อ พ.ศ. 2329 หรือ 1 ปีหลังจากสงครามเก้าทัพ ที่เกิดขึ้นเมื่อ พ.ศ. 2328 เป็นการปะทะกันระหว่างกองทัพราชวงศ์คองบองซึ่งพระเจ้าปดุงนำทัพด้วยพระองค์เองขณะที่กองทัพราชวงศ์จักรีรัชกาลที่ 1 นำทัพด้วยพระองค์เองร่วมกับสมเด็จพระบวรราชเจ้ามหาสุรสิงหนาทผู้เป็นพระราชอนุชา
ในสงครามครั้งนี้พระเจ้าปดุงโปรดเกล้าให้ยกทัพเข้ามาทาง ด่านเจดีย์สามองค์ เพียงทัพเดียวไม่เหมือนสงครามเก้าทัพที่แยกกันมาถึงเก้าทัพและโปรดเกล้าให้ตั้งทัพที่ท่าดินแดงแขวงเมืองกาญจนบุรี ซึ่งสงครามครั้งนี้เกิดขึ้นเพียงช่วงเวลาสั้น ๆ เนื่องจากกองทัพสยามบุกเข้าโจมตีกองทัพพม่าจนแตกพ่ายไป
สงครามตีเมืองทวาย
สงครามตีเมืองทวาย สงครามระหว่างสยามกับอาณาจักรคองบองที่เกิดขึ้นเมื่อ พ.ศ. 2330 และเป็นครั้งแรกที่รัชกาลที่ 1 ได้ยกกองทัพรุกรานเข้าไปถึงดินแดนของพม่าคือเมืองทวาย หลังจากสงครามท่าดินแดง เมื่อ พ.ศ. 2329 รัชกาลที่ 1 จึงยกกองทัพไปเพื่อตอบโต้พม่าโดยเข้ายึดเมืองทวายแต่ด้วยเส้นทางที่สูงชันและยากลำบากในการเคลื่อนทัพทำให้กองทัพต้องขาดแคลนเสบียงอาหารรัชกาลที่ 1 จึงยกกองทัพกลับกรุงเทพมหานคร
ประวัติสโมสรฟุตบอลลิเวอร์พูล (ค.ศ. 1959–85)
ประวัติศาสตร์ของสโมสรฟุตบอลลิเวอร์พูล (1959–85) () เริ่มต้นขึ้นเมื่อมีการแต่งตั้ง บิลล์ แชงคลี ให้เป็นผู้จัดการทีมเมื่อฤดูกาล 1959–60 ซึ่งขณะนั้นทางสโมสรยังอยู่ใน ฟุตบอลลีกดิวิชัน 2 (เดิม) หรือ อีเอฟแอลแชมเปียนชิป ในปัจจุบันจนกระทั่งถึง โศกนาฏกรรมเฮย์เซล ใน ค.ศ. 1985
ในฤดูกาล 1961–62 สโมสรลิเวอร์พูลสามารถคว้าแชมป์ดิวิชัน 2 (เดิม) และได้สิทธิ์ขึ้นมาเล่นใน ฟุตบอลลีกดิวิชัน 1 (เดิม) หรือ พรีเมียร์ลีก ในปัจจุบันจนกระทั่งแชงคลีสามารถพาทีมหงส์แดงคว้าแชมป์ดิวิชัน 1 (เดิม) ในฤดูกาล 1963–64 นับเป็นแชมป์ลีกสูงสุดครั้งแรกในรอบ 17 ปีโดยแชงคลีได้แชมป์ดิวิชัน 1 (เดิม) อีก 2 สมัย เอฟเอคัพ 2 สมัย แชริตีชีลด์ 4 สมัยและ ยูฟ่าคัพ อีก 1 สมัยหลังจากพาทีมคว้าแชมป์แชริตีชีลด์ใน ค.ศ. 1974 หรือก่อนเริ่มฤดูกาล 1974–75 แชงคลีได้ประกาศวางมือหลังจากคุมทีมมายาวนานถึง 15 ปีโดยมี บ๊อบ เพสลีย์ มือขวาของแชงคลีเข้ามาคุมทีมแทน
เมื่อเพสลีย์ได้เข้ามาคุมทีมแทนแชงคลีแล้วเขาสามารถพาทีมคว้าแชมป์ดิวิชัน 1 (เดิม) 6 สมัย ยูโรเปียนคัพ 3 สมัย ยูฟ่าคัพ 1 สมัย ลีกคัพ 3 สมัย และแชริตีชีลด์อีก 6 สมัยโดยแชมป์รายการสุดท้ายของเพสลีย์คือลีกคัพในค.ศ. 1983 หลังจากนั้นเพสลีย์ได้ประกาศวางมือโดยมี โจ เฟแกน มือขวาของเพสลีย์ขึ้นมาคุมทีมแทน
หลังจากเฟแกนได้ขึ้นมาคุมทีมแล้วเขาสามารถพาทีมคว้าแชมป์ลีก 1 สมัย ลีกคัพ 1 สมัยและยูโรเปียนคัพ 1 สมัยก่อนจะประกาศวางมือหลังจากเกิด โศกนาฏกรรมเฮย์เซล ในระหว่างการแข่งขันยูโรเปียนคัพรอบชิงชนะเลิศระหว่างลิเวอร์พูลกับ ยูเวนตุส เมื่อวันที่ 29 พฤษภาคม ค.ศ. 1985 ส่งผลให้ลิเวอร์พูลถูกห้ามแข่งบอลถ้วยยุโรปรายการต่าง ๆ นานถึง 5 ปีโดย เคนนี แดลกลีช ได้เข้ามาทำหน้าที่เป็นทั้งผู้เล่น-ผู้จัดการทีม
เจนนี คิม
เจนนี คิม (; เกิด 16 มกราคม ค.ศ. 1996) เป็นที่รู้จักในชื่อ เจนนี เป็นนักร้องชาวเกาหลีใต้ที่เกิดในเกาหลีใต้ รู้จักกันในฐานะสมาชิกวงดนตรีเคป็อปจากเกาหลีใต้ แบล็กพิงก์
เจนนี คิม เกิดเมื่อวันที่ 16 มกราคม ค.ศ. 1996 ที่กรุงโซล ประเทศเกาหลีใต้ เธอย้ายไปศึกษาต่อที่วิทยาลัยเอซีจีพาร์เนลล์ (ACG Parnell College) ในฐานะนักเรียนแลกเปลี่ยนที่เมืองออกแลนด์ 5 ปี ก่อนจะย้ายกลับมาที่ประเทศเกาหลีใต้เมื่ออายุ 14 ปี เพื่อทำตามความฝันที่จะเป็นนักร้อง
เจนนีผ่านการออดิชันกับวายจีเอนเตอร์เทนเมนต์ในเดือนสิงหาคม ค.ศ. 2010 โดยส่งคลิปวิดีโอการร้องและเต้นในเพลง "เทกอะบาว" ของรีแอนนา
ในปี ค.ศ. 2012 เจนนีได้รับความสนใจต่อสาธารณชนเมื่อวายจีอัปโหลดคลิปของเธอลงบนยูทูปขณะทำการแร็ปในปี ค.ศ. 2012 ในวันที่ 31 สิงหาคม ค.ศ. 2012 เจนนียังได้แสดงมิวสิกวิดีโอเพลง "แดตเซงกี" (That XX) ของจี-ดรากอน ปีถัดมา เธอได้ร้องเพลง "แบล็ก" (Black) ร่วมกับจี-ดรากอน, "จีจีบี" (GG Be) ร่วมกับซึงรี และ "สเปเชียล" (Special) ร่วมกับอี ฮา-อี
ในเดือนกันยายน ค.ศ. 2016 เจนนีเปิดตัวในฐานะสมาชิกแบล็กพิงก์ เปิดตัวด้วย 2 ซิงเกิลอัลบั้ม "สแควร์วัน" และ "สแควร์ทู" รวมไปถึง "แบล็กพิงก์" และ "สแควร์อัป"
ในกลางเดือนตุลาคม ค.ศ. 2018 ทางวงได้ประกาศอย่างเป็นทางการว่าได้เตรียมการเปิดตัวเป็นศิลปินเดี่ยวครั้งแรกสำหรับเจนนี่ โดยทางค่ายเพลงได้ตัดสินใจว่าจะนำเพลงเดบิวต์ศิลปินเดี่ยวของเธอ "โซโล" มาเปิดตัวในคอนเสิร์ต "In Your Area" ในกรุงโซลก่อนปล่อยเพลงเดบิวต์อย่างเป็นทางการในวันที่ 12 พฤศจิกายน ค.ศ.2018
เจตน์ ศิรธรานนท์
นายแพทย์เจตน์ ศิรธรานนท์ (11 เมษายน พ.ศ. 2492-) เป็นสมาชิกสภานิติบัญญัติแห่งชาติ พ.ศ. 2550 และ พ.ศ. 2557 และเป็นสมาชิกวุฒิสภา ประเภทสรรหา พ.ศ. 2551 และ พ.ศ. 2554
นายแพทย์เจตน์ ศิรธรานนท์ เป็นคนจังหวัดเพชรบุรี จบการศึกษา แพทยศาสตรบัณฑิต มหาวิทยาลัยมหิดล , คณะวิทยาศาสตร์ มหาวิทยาลัยมหิดล , ประกาศนียบัตรผู้เชี่ยวชาญเฉพาะทาง เวชปฏิบัติทั่วไป กรมการแพทย์ส่วนกลาง กระทรวงสาธารณสุข และดุษฎีบัณฑิตกิตติมศักดิ์ สาธารณสุข สถาบันเทคโนโลยีแห่งอโยธยา
นายแพทย์เจตน์ยังเป็นกลุ่ม 40 ส.ว. ที่จะร่วมหารือถึงการลงชื่อเพื่อเปิดอภิปรายทั่วไป ครม. สมัคร 1 โดยไม่ลงมติ ตามรัฐธรรมนูญ มาตรา 161
ในเดือนกรกฎาคม พ.ศ. 2557 ได้รับแต่งตั้งเป็นสมาชิกสภานิติบัญญัติแห่งชาติ
รายพระนามและรายนามอธิบดีกรมศุลกากร
ด้านล่างนี้คือรายพระนามและรายนามอธิบดีกรมศุลกากร
ซูเปอร์หม่ำ
ซูเปอร์หม่ำ เป็นรายการวาไรตี้โชว์ของ บริษัท เวิร์คพอยท์ เอ็นเทอร์เทนเมนท์ จำกัด (มหาชน) ปัจจุบันออกอากาศทุกวันอังคาร เวลา 20:15 - 21:15 น. (โดยประมาณ) ทางช่องเวิร์คพอยท์ หมายเลข 23 เริ่มออกอากาศครั้งแรก วันอาทิตย์ที่ 3 สิงหาคม พ.ศ. 2557 เวลา 20:15 - 21:15 น. โดยมี เพ็ชรทาย วงษ์คำเหลา (หม่ำ จ๊กมก) เป็นพิธีกรดำเนินรายการ
ซูเปอร์หม่ำ มีรูปแบบรายการที่คล้ายกับหม่ำโชว์ ซึ่งเคยออกอากาศทุกคืนวันเสาร์ ทางสถานีวิทยุโทรทัศน์กองทัพบกช่อง 5 แต่สิ่งที่เปลี่ยนไปคือฉากของรายการ และการแต่งกายของพิธีกร เพื่อให้เข้ากับวันและเวลาออกอากาศใหม่ โดยยังคงรูปแบบการนำเสนอหลักของรายการเดิม
ในระยะแรกของการออกอากาศ รายการ ซูเปอร์หม่ำ มีช่วงหลัก 3 ช่วง คือ ซูเปอร์ Talk, ซูเปอร์ก๊าก และ ซูเปอร์โชว์ ซึ่งก็เหมือนกับช่วงต่าง ๆ ในรายการ หม่ำโชว์ และ บิ๊กหม่ำ แต่ต่อมาก็ได้เปลี่ยนจากช่วง ซูเปอร์ก๊าก มาเป็นช่วง ซูเปอร์ Fan แทน  และในบางครั้งผู้ช่วยพิธีกรก็จะออกมาสร้างสีสันอยู่บ่อย ๆ
เป็นช่วงที่จะเชิญ ศิลปิน นักแสดง บุคคลสำคัญในวงการต่างๆ หรือคนดัง มาพูดคุยเรื่องส่วนตัวหรือผลงานของตัวเอง อย่างสนุกสนานเป็นกันเอง โดยบางครั้งก็จะมีถั่วงอก ซูเปอร์หม่ำมาสร้างสีสันและความฮาระหว่างการพูดคุย ซึ่งช่วงนี้ก็มีรูปแบบคล้ายกับ ช่วงคุยแบบหม่ำ ๆ ของรายการ บิ๊กหม่ำ
เป็นช่วงที่จะเชิญศิลปิน นักร้องต่าง ๆ มาร้องเพลง และจะนำแฟนคลับของศิลปินต่าง ๆ มาพูดคุย มาร้องเพลง และให้ศิลปิน นักร้องและแฟนคลับมาแลกเปลื่ยนของรักของห่วง หรือไม่ก็ เป็นของชิ้นพิเศษ ซึ่งช่วงนี้เป็นช่วงที่มาแทนช่วงซูเปอร์ก๊าก
เป็นช่วงที่จะเชิญบุคคลหรือกลุ่มบุคคลต่างที่มีความสามารถพิเศษ หรือแสดงโชว์ต่าง ๆ ของตนเอง ซึ่งช่วงนี้ก็มีรูปแบบคล้ายกับ ช่วงยโสธรเฟสติวัล ของรายการ หม่ำโชว์ และช่วงหม่ำเท่าใบตองแห้ง ของรายการ บิ๊กหม่ำ
เป็นช่วงที่จะนำตลกคณะต่าง ๆ มาแสดงตลก เพื่อความสนุกสนาน ซึ่งช่วงนี้ก็มีรูปแบบคล้ายกับ ช่วงวงค์คำเหลาคาเฟ่ ของรายการ หม่ำโชว์ และช่วงหม่ำมีศรีสุขของรายการ บิ๊กหม่ำ
เป็นช่วงนี้จะนำบุคคลที่โด่งดังตามโซเชียลในช่วงเวลานั้น มาสัมภาษณ์
ตั้งแต่วันที่ 23 มีนาคม พ.ศ. 2560 ซูเปอร์หม่ำได้เปลี่ยนรูปแบบฉากให้ยิ่งใหญ่ขึ้น และเพิ่มจอ LED เพิ่อโฆษณารายการต่าง ๆ ของทางบริษัท เวิร์คพอยท์ เอ็นเทอร์เทนเมนท์ จำกัด (มหาชน) ซึ่งแขกรับเชิญที่มาประเดิมฉากใหม่เป็นคนแรกก็คือ ศรราม เทพพิทักษ์ และ กบ สุวนันท์ ปุณณกันต์WorkpointOfficial
กีฬาคาราเต้ในกีฬาเยาวชนแห่งชาติ ครั้งที่ 33
กีฬาคาราเต้ในกีฬาเยาวชนแห่งชาติ ครั้งที่ 33 จัดแข่งขันที่อาคารอเนกประสงค์เทศบาลตำบลหงาว อำเภอเมืองระนอง จังหวัดระนอง กำหนดแข่งขันระหว่างวันที่ 16 ถึง 20 มีนาคม พ.ศ. 2560 มีการชิงชัยทั้งหมด 30 เหรียญทอง
สโมสรวอลเลย์บอลเบโลกอร์เรีย
สโมสรวอลเลย์บอลเบโลกอร์เรีย (; ) เป็นสโมสรวอลเลย์บอลอาชีพในเบลโกรอด, ประเทศรัสเซีย โดยทีมนี้เข้าแข่งขันในรัสเซียนวอลเลย์บอลซูเปอร์ลีก นอกจากนี้สโมสรได้รับรางวัลชนะเลิศรัสเซียนวอลเลย์บอลซูเปอร์ลีก 8 สมัย และรัสเซียนคัพอีก 8 สมัย ในการแข่งขันซีอีวีแชมเปียนส์ลีกสโมสรได้รับรางวัลชนะเลิศ 3 สมัย สโมสรวอลเลย์บอลเบลโกรีอยู่อันดับที่ 7 (ณ เดือนตุลาคม ค.ศ. 2016) จากการจัดอันดับสโมสรวอลเลย์บอลชายทวีปยุโรป
อเมดิโอนโตลี
อเมดิโอนโตลี (อิตาลี: Amedeo Natoli, เกิดที่เมืองปาแลร์โมวินชี วันที่ 23 กันยายน ค.ศ. 1888 - เสียชีวิตที่เมืองปารีส ในวันที่ 1 มิถุนายน ค.ศ. 1953) เป็นนักเขียน นายธนาคาร และ ใจบุญ อิตาโล-ภาษาฝรั่งเศส.
Natoli เป็นผู้ก่อตั้งเดประกัน Alleanza Securitas Esperia พิจารณาบิดาของอุตสาหกรรมประกันภัยธนาคารที่ทันสมัย.
ท็อปเชฟไทยแลนด์
ท็อป เชฟ ไทยแลนด์ หรือ Top Chef Thailand เป็นรายการโทรทัศน์ประเภทเรียลลิตีเกมโชว์แข่งขันทำอาหาร ที่ผลิตโดยบริษัท เดอะ วัน เอ็นเตอร์ไพรส์ จำกัด และ บริษัท มีมิติ จำกัด เริ่มออกอากาศครั้งแรกในวันที่ 25 มีนาคม พ.ศ. 2560 โดยออกอากาศทุกวันเสาร์ เวลา 20.20 น. - 21.50 น. ทางช่องวัน (ช่องโทรทัศน์ระบบดิจิตอลหมายเลข 31) ดำเนินรายการโดย แบม-ปิติภัทร คูตระกูล
(หมายเหตุ ตั้งแต่ตอนที่ 2 เป็นต้นไปทางรายการได้ยกเลิกการคัดออกในรอบนี้ไป)กรรมการพิเศษ
การแข่งขัน
ออกอากาศ 20 พฤษภาคม 2560
"ทำอาหารจากวัตถุดิบแปลก และ อาหารป่า"
ออกอากาศ 27 พฤษภาคม 2560ออกอากาศ 3 มิถุนายน 2560ออกอากาศ 10 มิถุนายน 2560
ผู้เข้าแข่งขันแต่ละคนผลัดกันวิ่งไปหยิบวัตถุดิบมาอย่างละ 2 อย่างภายใน 30 วินาที และต้องใช้วัตถุดิบนั้นในการรังสรรค์เมนูอาหารขึ้นมา ไม่บังคับว่าต้องใช้ทั้งหมด
รังสรรค์เมนูอาหาร 2 เมนู โดยใช้วัตถุดิบที่มาจากกรรมการที่ตนจับฉลากได้
ออกอากาศ 17 มิถุนายน 2560ออกอากาศ 24 มิถุนายน 2560หมายเหตุ
"ข้อมูลเหล่านี้อาจมีการเปลี่ยนแปลงได้เมื่อมีการแข่งขันฤดูกาลต่อไป"
อนิยต
อนิยต คือประเภทของโทษที่เกิดจากการล่วงละเมิดสิกขาบทประเภทกึ่งกลางระหว่างครุกาบัติหรือลหุกาบัติที่เรียกว่า อาบัติอนิยต ซึ่งอาบัตินี้ขึ้นอยู่กับว่าพระวินัยธรจะวินิจฉัยว่าควรจะให้ปรับอาบัติแบบไหนตามแต่จะได้โทษหนักหรือเบาอย่างใดอย่างหนึ่ง ซึ่งมีทั้งหมด 2 ประการดังนี้คำว่า อนิยต แปลว่า อาบัติที่ไม่แน่นอนว่าจะให้ปรับเป็นอาบัติปาราชิก, สังฆาทิเสส หรือปาจิตตีย์ กล่าวคือเมื่อมีผู้พบเห็นหรือได้ยินว่าพระภิกษุอยู่กับสตรีด้วยกันสองต่อสองโดยที่ไม่มีบุคคลที่สาม(ชายผู้ที่รู้เดียงสา)อยู่ด้วย จึงได้ไปรายงานต่อพระวินัยธรให้ได้รับทราบ จากนั้นพระวินัยก็จะทำการไต่สวนกับพระภิกษุผู้ถูกกล่าวหา หากพระภิกษุนั้นยอมรับสารภาพว่าได้กระทำใดๆอย่างใดอย่างหนึ่งกับสตรีที่อยู่ด้วยกันตามที่โจกท์คฤหัสถ์ได้กล่าวหา ทางพระวินัยธรก็จะทำการวินิจฉัยว่าควรจะให้ปรับอาบัติแบบไหนตามแต่หนักหรือเบาตามทางของพระวินัยอย่างใดอย่างหนึ่ง ยกตัวอย่างเช่น
นิสสัคคิยปาจิตตีย์ 30
นิสสัคคิยปาจิตตีย์คือประเภทของโทษที่เกิดจากการล่วงละเมิดสิกขาบทประเภท ลหุกาบัติที่เรียกว่า อาบัตินิสสัคคิยปาจิตตีย์ จัดเป็นอาบัติโทษเบา มีทั้งหมด 30 ประการดังนี้คำว่า สัคคิยปาจิตตีย์ แปลว่า อาบัติประเภทที่พระภิกษุผู้กระทำผิดโดยการรับหรือได้ของอย่างหนึ่งมา จะต้องทำการสละของนั้นก่อนจึงจะแสดงอาบัติได้ กล่าวคือเมื่อพระภิกษุได้ทำการครองครอบสิ่งของจตุปัจจัย เช่น เงินทอง จีวร บาตร เป็นต้นอย่างมากเกินความจำเป็นจึงถือว่ามีโทษอาบัติ การจะปลงอาบัติสัคคิยปาจิตตีย์ได้นั้นจะต้องทำการสละสิ่งของที่มีอยู่ แล้วทำการปลงอาบัติได้
ปาฏิเทสนียะ 4
ปาฏิเทสนียะคือประเภทหนึ่งของโทษที่เกิดจากการล่วงละเมิดสิกขาบทประเภท ลหุกาบัติที่เรียกว่า อาบัติปาฏิเทสนียะ จัดเป็นอาบัติโทษเบา มีทั้งหมด 4 ประการดังนี้คำว่า ปาฏิเทสนียะ แปลว่า ที่พึงแสดงคืน
กังฟูดังค์ ศึกบาส ทะยานฟ้า
กังฟูดังค์ ศึกบาสทะยานฟ้า ( ), เป็นภาพยนตร์ตลก กำกับโดยผู้กำกับชาวไต้หวันที่มีชื่อว่า จู่ หยินปิง นำแสดงโดย เจย์ โชว และ เฉิง จื้อเหว่ย์
ซื่อเจี๋ย คือเด็กหนุ่มที่เติบโตในโรงเรียนสอนกังฟู เขามีโอกาสได้ฝึกฝนวิชากังฟูจนฝีมือยอดเยี่ยม และเป็นคนที่มีจิตใจที่ดี ต่อมา หลังได้แสดงฝีมือในการสแลมดั้งอย่างยอดเยี่ยมอย่างที่ทุกคนคาดไม่ถึง เฉินหลี่ เจ้าของไอเดียร้ายๆ และเป็นผู้ที่ใช้ชีวิตอยู่ข้างถนน ได้เลือกตัวซื่อเจี๋ยเข้าทีม และเพื่อช่วยซื่อเจี๋ยตามหาครอบครัวของเขา เฉินหลี่ได้ชวนซื่อเจี๋ยให้ไปเล่นบาสเกตบอลที่มหาวิทยาลัย อย่างไรก็ดี เฉินหลี่คิดจะหาเงินจากความสามารถของซื่อเจี๋ยด้วย
อวีวาสเตเดียม
อวีวาสเตเดียม เป็นสนามกีฬาที่ตั้งอยู่ในกรุงดับลิน ประเทศสาธารณรัฐไอร์แลนด์ มีความจุ 51,700 คน (เป็นที่นั่งทั้งหมด) สร้างขึ้นเพื่อแทนที่สนามกีฬาแลนส์ดาวน์ โร้ด (เดิม) ที่ได้ถูกรื้อถอนออกไปในปี ค.ศ. 2007 ปัจจุบันใช้เป็นสนามเหย้าของฟุตบอลทีมชาติสาธารณรัฐไอร์แลนด์ และ รักบี้ทีมชาติไอร์แลนด์
ในปี ค.ศ. 2009 บริษัท อวีวา กรุ๊ป ไอร์แลนด์ จำกัด (มหาชน) ซึ่งเป็นบริษัทที่ประกอบธุรกิจด้านการประกันชีวิต ของสาธารณรัฐไอร์แลนด์ ได้ซื้อลิขสิทธิ์ในการใช้ชื่อสนาม เป็นระยะเวลา 10 ปี สนามแห่งนี้จึงใช้ชื่อว่า อวีวาสเตเดียม นับแต่นั้นเป็นต้นมา
นอกจากสนามแห่งนี้จะใช้ในการแข่งขันฟุตบอล และ รักบี้ ระดับชาติแล้ว ยังมีศิลปินเพลงระดับโลกหลายราย เช่นวงเอซี/ดีซี , มาดอนน่า , เลดี้ กาก้า, ไมเคิล บูเบล หรือวงดนตรีของไอร์แลนด์เองอย่างเดอะสคริปต์ ใช้ในการจัดคอนเสิร์ตเมื่อมาเปิดการแสดงที่กรุงดับลิน อีกด้วย
สนามอวีวา สเตเดียม ใช้เป็นสนามเหย้าของฟุตบอลทีมชาติสาธารณรัฐไอร์แลนด์ แทนที่สนามกีฬา แลนส์ดาวน์ โร้ด โดยการแข่งขันฟุตบอลนัดแรกที่จัดขึ้นที่สนามแห่งนี้ คือการแข่งขันฟุตบอลนัดพิเศษระหว่างสโมสรฟุตบอลแมนเชสเตอร์ ยูไนเต็ด พบกับ ทีมรวมผู้เล่นลีกไอร์แลนด์ (League of Ireland XI) เมื่อวันที่ 4 สิงหาคม ค.ศ. 2010 การแข่งขันนัดดังกล่าวจบลงด้วยชัยชนะของแมนเชสเตอร์ ยูไนเต็ด 7–1 โดยพัก จี-ซ็อง ผู้เล่นชาวเกาหลีใต้ของแมนเชสเตอร์ ยูไนเต็ด ได้รับการบันทึกว่าเป็นนักฟุตบอลคนแรกที่ยิงประตูได้ที่สนามอวีวา สเตเดียม
พันเซอร์ 3
พันเซอร์คัมพฟ์วาเกิน 3 ( (อักษรย่อ Pz.Kpfw. III)) หรือที่เรียกในอีกชื่อหนึ่งคือ พันเซอร์ 3 เป็นรถถังเบาขนาดใหญ่ซึ่งถูกสร้างขึ้นโดยเยอรมันในช่วงยุคปี ค.ศ. 1930 และได้ถูกใช้อย่างแพร่หลายในช่วงสงครามโลกครั้งที่สอง.
พันเซอร์ 3 นั้นถูกออกแบบมาเพื่อถูกใช้ในการต่อกรกับรถถังอย่างโดยตรง และมีประสิทธิภาพในการกำจัดรถถังของศัตรูในช่วงแรกของสงคราม แต่ในช่วงปฏิบัติการบาร์บารอสซาในการรุกรานสหภาพโซเวียต เมื่อต้องเผชิญหน้ากับรถถังที-34 ที่มีสมรรถนะสูงทำให้พันเซอร์ 3 ต้องเพลี่ยงพล้ำและสูญเสียไปจำนวนมาก ดังนั้นทางกองทัพเยอรมันได้ทำการพัฒนารถถังใหม่ให้ดีจนกลายมาเป็น พันเซอร์ 4 หลังจากนั้นพันเซอร์3ก็ได้ลดบทบาทลง และมีการนำตัวถังรถ มาติดตั้งปืนขนาด75มม. เพื่อเป็นปืนใหญ่อัตตาจรและรถพิฆาตรถถังด้วย
เกิดเพื่อฆ่า
เกิดเพื่อฆ่า () เป็นภาพยนตร์แนวสงครามจากอังกฤษในปี ค.ศ. 1987 ของผู้กำกับ สแตนลีย์ คูบริก ร่วมเขียนบทโดย ไมเคิล แฮร์ และกุสตาฟ แฮสฟอร์ด อิงจากหนังสือของแฮสฟอร์ดเรื่อง "เดอะ ชอต-ไทม์เมอร์ส" (1979) นำแสดงโดย แอดัม บอลด์วิน, วินเซนต์ ดีโอโนฟรีโอ, อาร์ ลี เออร์มี, ดอเรียน แฮร์วูด, อาร์ลิส โฮเวิร์ด, เควนน์ เมเจอร์ ฮาวเวิร์ด และเอ็ด โอ'รอสส์ เนื้อหาพูดถึงเหล่าทหารอเมริกันที่ฝึกฝนและเตรียมพร้อมสำหรับยุทธการไซ่ง่อนในช่วงสงครามเวียดนาม โดยชื่อภาพยนตร์ยังอิงถึงกระสุนที่ใช้สำหรับเหล่าทหารอเมริกันอีกด้วย
"เกิดเพื่อฆ่า" ได้รับคำวิจารณ์ในแง่บวกและยังถูกเสนอชื่อเข้าชิงรางวัลออสการ์สาขาบทภาพยนตร์ดัดแปลงยอดเยี่ยม สำหรับคูบิก, แฮร์ และแฮสฟอร์ต ในปี ค.ศ. 2001 สถาบันภาพยนตร์อเมริกันจัดอันดับให้ภาพยนตร์เรื่องนี้อยู่อันดับที่ 95 ใน 100 ของความตื่นเต้นยอดเยี่ยมจากภาพยนตร์ในรอบ 100 ปี (AFI's 100 Years...100 Thrills)
ลิปบับเบิล
ลิปบับเบิล ( เกาหลี 립버블 : อังกฤษ : LIP BUBBLE ) เกิร์ลกรุปน้องใหม่ค่าย Zenith Media สมาชิก 7 คน ปัจจุบันเหลือ 7 คน ปี 2018 เพิ่มสมาชิกใหม่ 3 คน วินนี่, ลีอา, เอลล่า
ชตวร์มเกอชึทซ์
ชตวร์มเกอชึทซ์ () หรือเรียกอย่างย่อว่า ชตูก (StuG) เป็นยานหุ้มเกราะรุ่นหนึ่งที่ถูกใช้งานโดยกองทัพเวร์มัคท์และวัฟเฟิน-เอ็สเอ็ส เป็นต้นแบบของยานหุ้มเกราะ อยู่ในช่วงระหว่างสงครามโลกครั้งที่สองซึ่งส่วนใหญ่ประกอบไปด้วย ชตูก 3 และ ชตูก 4 ชื่อทั่วไปส่วนมากของทั้งสองรถถัง ชตูก 3 นั้นถูกสร้างขึ้นบนฐานตัวรถถังของพันเซอร์ 3 ชตูก 3 ได้ถูกตั้งชื่อในตอนแรกว่า "ชตูก" แต่ด้วยการสร้างรถถังชตูก 4 นั้นได้ตั้งชื่อใหม่ให้เป็น ชตูก 3 เพื่อแยกความแตกต่างออกไป ในช่วงแรก, พวกเขาได้มุ่งหมายให้เป็นยานเกราะแท่นปืน ที่เคลื่อนที่เร็ว และให้การยิงสนับสนุนอย่างใกล้ชิดกับทหารราบเพื่อทำลายบังเกอร์ ป้อมปืนกล และตำแหน่งที่ยึดมั่นอื่นๆ ในช่วงสงครามกำลังก้าวหน้า จำนวนของลักษณะของตระกูลชตูกได้ทำให้เพิ่มคุณค่าให้กับกองกำลังพันเซอร์
ภายหลังการรุกรานสหภาพโซเวียตในปี ค.ศ. 1941 ปัญหาที่สำคัญได้ถูกพัฒนาขึ้นเมื่อได้พบว่าอาวุธหลักบนตัวรถถังพันเซอร์ เอ็มเค 2 และ 3 ไม่เพียงพอที่จะรับมือกับรถถังรุ่นใหม่ของโซเวียตอย่างรถถังที-34 และเควี-1 ปืนต่อต้านรถถังหลักของเยอรมัน, 3.7 ซม. แพค 36 ยังไม่สามารถที่จะยิงทะลุเจาะเกราะที่โซเวียตออกแบบ แม้ว่าปืนที่มีประสิทธิภาพมากขึ้นได้ถูกพัฒนาขึ้น, 75 ซม. แพค 40 ป้อมปืนของรถถังพันเซอร์ เอ็มเค 3 รถถังหลักของเยอรมัน ยังไม่สามารถที่จะใส่กระบอกปืนขนาดใหญ่ได้ มันได้ถูกพบ อย่างไรก็ตาม ด้วยไร้ป้อมปืนของชตูกนั้นมีห้องที่เพียงพอในห้องพลขับรถถังเพื่อจัดการกับ 75 ซม. แพค 40 และปรับปรุงแก้ไขได้ถูกจัดการ ยานพาหนะใหม่ได้ถูกทำให้กลายเป็นรถถังพิฆาตที่มีประสิทธิภาพ ไม่เพียงแต่ปืนหลักที่มีประสิทธิภาพที่เพียงพอที่จะทำลายรถถังใหม่โซเวียต แต่ฐานของรถถังพันเซอร์ เอ็มเค 6 ซึ่งมีพื้นฐานที่เคลื่อนที่เร็วและความน่าเชื่อถือสูง และการเพิ่มแผ่นเกราะมากขึ้นผสมกับภาพเงาต่ำทำให้เป็นยานพาหนะที่ยากต่อการทำลาย ชตูก 3 ได้กลายเป็นยานพาหนะติดเกราะที่ถูกผลิตมากที่สุดของนาซีเยอรมนีในช่วงสงครามโลกครั้งที่สอง ด้วยจำนวนบางส่วน 10,000 คันเป็นตัวอย่างที่ถูกผลิตขึ้น
= = อ้างอิง ==
แวมไพร์คิลเล่อร์
แวมไพร์คิลเล่อร์ (, ) เป็นวิดีโอเกมที่ผลิตขึ้นในปี ค.ศ. 1986 เป็นเกมแนวแพลตฟอร์ม พัฒนาและจัดจำหน่ายโดยโคนามิสำหรับเครื่องคอมพิวเตอร์เอ็มเอสเอ็กซ์ 2.
คาสเซิลวาเนีย II ไซม่อนส์เควสต์
คาสเซิลวาเนีย II ไซม่อนส์เควสต์ (, ) เป็นวิดีโอเกมที่ผลิตขึ้นในปี ค.ศ. 1987 เป็นเกมแนวแอคชั่นและแพลตฟอร์ม พัฒนาและจัดจำหน่ายโดยโคนามิสำหรับแฟมิคอม เหมือนเซลดา II ดิแอดเวนเจอร์ออฟลิงก์.
ฮอนท์คาสเซิล
ฮอนท์คาสเซิล (, ) เป็นวิดีโอเกมที่ผลิตขึ้นในปี ค.ศ. 1988 เป็นเกมแนวแอคชั่นและแพลตฟอร์ม พัฒนาและจัดจำหน่ายโดยโคนามิสำหรับเกมตู้ และ เพลย์สเตชัน 2. ในเนื้อเรื่อง, ไซม่อน เบลมอนต์ต้องช่วยภรรยาของเขา เซเลนาที่ถูกลักพาตัวโดยแดรกคูลา.
คาสเซิลวาเนีย ดิแอดเวนเจอร์
คาสเซิลวาเนีย ดิแอดเวนเจอร์ (, ) เป็นวิดีโอเกมที่ผลิตขึ้นในปี ค.ศ. 1989 เป็นเกมแนวแพลตฟอร์ม พัฒนาและจัดจำหน่ายโดยโคนามิสำหรับเกมบอย. ในเนื้อเรื่องนี้, บรรพบุรุษของไซม่อน เบลมอนต์ชื่อ คริสโตเฟอร์ เบลมอนต์เพื่อปราบแดรกคูลา.
ไทยลีกดิวิชัน 1 ฤดูกาล 2540
ไทยลีกดิวิชัน 1 ฤดูกาล 2540 เป็นการแข่งขันฟุตบอลลีกระดับสอง ของไทยฤดูกาลแรก โดยปรับเปลื่ยนจาก ฟุตบอลชิงถ้วยพระราชทาน ข. โดยมี 6 สโมสรที่ตกชั้นมาจาก ไทยแลนด์ลีก ฤดูกาล 2539/40 และอีก 4 สโมสรที่เลื่อนชั้นมาจาก ฟุตบอลถ้วยพระราชทาน ข. ฤดูกาล 2539 โดยเริ่มจัดการแข่งขันอย่างเป็นทางการภายใต้การดูแลของ สมาคมฟุตบอลแห่งประเทศไทย ในพระบรมราชูปถัมภ์
เมื่อ พ.ศ. 2540 ก่อนที่การแข่งขันฟุตบอล ไทยแลนด์ลีก ฤดูกาล 2540 จะเริ่มทำการแข่งขัน สมาคมฟุตบอลแห่งประเทศไทยฯ ได้ประกาศลงมาว่า ใน ฤดูกาล 2540 ลีกจะถูกลดจำนวนลงเหลือ 12 สโมสร จึงทำให้มีสโมสรที่ต้องตกชั้นถึง 6 ทีม ซึ่งในภายหลัง ทาง สมาคมฟุตบอลแห่งประเทศไทยฯ จึงได้จัดการแข่งขัน ฟุตบอล ไทยแลนด์ลีก ดิวิชั่น 1 เพื่อรองรับ สโมสรที่ตกชั้นจากไทยลีก และได้เพิ่มอีก 4 สโมสรที่เลื่อนชั้นขึ้นมาจาก ฟุตบอลถ้วยพระราชทาน ข. ฤดูกาล 2539 รวมทั้งหมดเป็น 10 ทีม โดยระบบการแข่งขันคือ สโมสรชนะเลิศจะได้สิทธิ์เลื่อนชั้นสู่ ไทยลีก โดยอัตโนมัติ ส่วนสโมสรรองชนะเลิศ ต้องไปเพลย์ออฟ กับ สโมสรที่จบอันดับที่ 11 ในไทยลีก ด้านการตกชั้น สโมสรอันดับสุดท้ายของลีกจะตกชั้นโดยอัตโนมัติ ส่วนอันดับรองสุดท้าย จะต้องมาเตะเพลย์ออฟกับ สโมสร รองชนะเลิศ ถ้วยพระราชทาน ข. ต่อไปทีมอันดับที่ 9 ต้องเล่น เพลย์ออฟ ขึ้นชั้น/ตกชั้น กับทีมรองชนะเลิศ ถ้วยพระราชทาน ข. โดยแข่งขันนัดเดียวรู้ผล สรุปผล จุฬาลงกรณ์ฯ-ราชวิถี ชนะ 3 - 0 ได้ลงเล่นใน ไทยลีกดิวิชัน 1 ในฤดูกาลถัดไป
18 ประตู
12 ประตู
11 ประตู
10 ประตู
9 ประตู
พระเจ้าจ้งคัง
พระเจ้าจ้งคัง () เป็นพระมหากษัตริย์จีนโบราณรัชกาลที่ 4 สมัยราชวงศ์เซี่ย เป็นพระราชโอรสของพระเจ้าฉี่ และเป็นพระราชอนุชาของพระเจ้าไท่คัง ทรงครองราชย์ระหว่างปี 2088 – 2075 ปีก่อนคริสตกาล รวมทั้งสิ้น 13 ปี กระทั่ง 2075 ปีก่อนคริสตกาล เสด็จสวรรคต พระเจ้าเซียง พระราชโอรสขึ้นสืบราชสมบัติต่อมา
ในปีที่ 5 ของรัชกาลได้เกิดสุริยุปราคาขึ้น โหรหลวงจึงถวายคำทำนายว่าบ้านเมืองจะเสื่อมถอยเนื่องด้วยกษัตริย์ลุ่มหลงในสุรานารี พระเจ้าจ้งคังจึงสั่งประหารโหรหลวง
พระเจ้าเซียง
พระเจ้าเซียง () เป็นพระมหากษัตริย์จีนโบราณรัชกาลที่ 5 แห่งราชวงศ์เซี่ย เป็นพระราชโอรสของพระเจ้าจ้งคัง และพระเจ้าไท่คังเป็นพระปิตุลาของพระองค์ ทรงครองราชย์ระหว่างปี 2075 - 2047 ปีก่อนคริสตกาล รวมทั้งสิ้น 28 ปี กระทั่ง 2047 ปีก่อนคริสตกาล เสด็จสวรรคตท่ามกลางความวุ่นวาย แล้วจึงเป็นยุคแผ่นดินว่างกษัตริย์นานถึง 40 ปี พระเจ้าเซ่าคังพระราชโอรสของพระองค์ จึงได้กอบกู้ราชบัลลังค์ได้สำเร็จ จึงได้เสวยราชย์เป็นรัชกาลถัดมา
พระเจ้าเซ่าคัง
พระเจ้าเซ่าคัง ( จีน : 仲康 ) เป็นกษัตริย์จีนโบราณรัชกาลที่ 6 สมัยราชวงศ์เซี่ย ทรงเป็นพระราชโอรสของพระเจ้าเซียง ทรงครองราชย์ระหว่างปี 2007 - 1985 ปีก่อนคริสตกาลรวมทั้งสิ้น 21 ปี กระทั่ง 1985 ปีก่อนคริสตกาล เสด็จสวรรคต พระเจ้าจู้ พระราชโอรสขึ้นสืบราชสมบัติต่อมา
พระเจ้าเซ่าคังทรงกอบกู้ราชบัลลังค์และฟื้นฟูราชวงศ์เซี่ยขึ้นมาจากความวุ่นวายอีกครั้ง ทำให้วีรกรรมของพระองค์เป็นที่เล่าขานสืบมา
พระเจ้าจู้
พระเจ้าจู้ () เป็นพระมหากษัตริย์จีนโบราณรัชกาลที่ 7 สมัยราชวงศ์เซี่ย ป็นพระราชโอรสของพระเจ้าเซ่าคัง ทรงครองราชย์ระหว่างปี 1985 ปีก่อนคริสตกาล - 1968 ปีก่อนคริสตกาล รวมทั้งสิ้น 17 ปี กระทั่ง 1968 ปีก่อนคริสตกาล เสด็จสวรรคต พระเจ้าไหวย พระราชโอรสขึ้นสืบราชสมบัติต่อมา
Singer Auction เสียงนี้มีราคา
Singer Auction เสียงนี้มีราคา เป็นรายการโทรทัศน์รูปแบบวาไรตี้ซิงเกอร์เกมโชว์การแข่งขันร้องเพลง ที่ค่าตัวของนักร้องวัดกันที่ราคา ขึ้นอยู่กับความพึงพอใจของดารารับเชิญ ที่มาร่วมแข่งขันประมูลในแต่ละสัปดาห์อีกด้วย ออกอากาศทางสถานีวิทยุโทรทัศน์ไทยทีวีสีช่อง 3 โดยมีเกตุเสพย์สวัสดิ์ ปาลกะวงศ์ ณ อยุธยา (น้าเน็ก) เป็นผู้ดำเนินรายการ
เหล่าผู้ประมูลเสียงร้องที่เป็นดาราหรือนักร้องรับเชิญในวงการบันเทิง และผู้เข้าร่วมรายการแข่งขัน ทั้ง 5 ท่าน มีวงเงินคนละ 30,000 บาท เพื่อใช้ประมูลนักร้องที่ตัวเองชอบและคิดว่าเสียงดี ซึ่งมีทั้งหมด 4 คน 4 เสียงจาก 4 รอบ โดยมีเวลาประมูลนักร้องในแต่ละแคปซูลแตกต่างกัน คือให้ผู้เข้าแข่งขันเลือกประมูลเสนอราคาก่อนจะมีการร้องเพลง งานนี้ต้องเดาล้วนๆ ว่าผู้เข้าร่วมรายการจากทางบ้านท่านไหนจะชนะคะแนนจากผู้ชมในห้องส่ง หลังจากดาราประมูลเรียบร้อยแล้ว นักร้องจากทางบ้านขึ้นเวทีร้องเพลงจนครบทุกคน โดยมีการตัดสินจากผู้ชมในสตูดิโอกว่า 100 คนจะร่วมกันโหวตให้คะแนนนักร้องทั้ง 4 ซึ่งนักร้องท่านใดทำคะแนนได้มากที่สุดจะเป็นผู้ชนะได้รับเงินประมูล ส่วนดารานักร้องที่ประมูลนักร้องคนนั้นมาได้ จะได้รับเงินรางวัลส่วนที่เหลือจากการประมูลทั้งหมดกลับบ้าน ในระหว่างการเปิดแคปซูลคนที่ 4 เสร็จแล้วก่อนจะทำการประมูลนักร้องในแคปซูลคนที่ 4 นั้นพิธีกรได้เปิดโอกาสให้ผู้เข้าประมูลเสียงร้องตัดสินใจขายนักร้องของตัวเอง โดยจะได้รับเงินประมูลคืน 70% เพื่อใช้เป็นเงินสะสมสำหรับประมูลนักร้องคนต่อไป โดยที่คนที่เคยได้ประมูลนักร้อง 4 คนนั้นไปแล้วจะได้รับสิทธิ์ว่าจะขายหรือไม่ขายนักร้องในแคปซูลของตัวเองหรือแคปซูลคนที่ 4 (กติการูปแบบเก่า - 2 เมษายน - 28 พฤษภาคม พ.ศ. 2560)
และกติกาใหม่ (ตั้งแต่วันที่ 4 มิถุนายน พ.ศ. 2560 เป็นต้นไป) หลังเสร็จสิ้นการประมูลเสร็จเรียบร้อยตลอดทั้งสามครั้ง ซึ่งจะวัดจากคะแนนจากผู้ชมในสตูดิโอมาเป็นตัวตัดสินในการค้นหาผู้ชนะในแต่ละสัปดาห์ ซึ่งผู้เข้าประมูลที่นักร้องจากสามแคปซูลที่ประมูลมาได้ก่อนหน้านี้สามารถตัดสินใจว่าจะขายหรือไม่ขาย ก่อนที่จะประกาศคะแนนของนักร้องในแคปซูลแรก, แคปซูลที่สองและแคปซูลที่สาม ซึ่งจะมีผลต่อแคปซูลสุดท้ายในการประกาศหาผู้ชนะประจำสัปดาห์ทันที ซึ่งแคปซูลสุดท้ายผู้เข้าประมูลต้องเทเงิน 30,000 บาทให้ทัน แต่ถ้าผู้เข้าประมูลคนนั้นตัดสินใจขายนักร้องทิ้ง จะต้องคืนเงินให้ 30,000 บาทเหมือนเดิม (ทุกครั้งเมื่อนักร้องที่ถูกผู้เข้าประมูลขายแล้วจะต้องตกรอบทันที) แต่ถ้านักร้องชนะด้วยเงินเหลือครึ่งหนึ่ง ผู้เข้าประมูลคนนั้นจะได้เงินกลับบ้าน แต่ถ้านักร้องแพ้ด้วยเงินเหลือครึ่งหนึ่ง ผู้เข้าประมูลคนนั้นจะถูกตัดเงินทันที แต่ถ้านักร้องแพ้ด้วยเงิน 30,000 บาทครบถ้วน ผู้เข้าประมูลคนนั้นจะถูกตัดเงินครบจนหมดและหมดสิทธิ์ประมูลทันที แต่ถ้านักร้องชนะด้วยเงิน 30,000 บาทครบถ้วน ผู้เข้าประมูลคนนั้นจะได้ความถูกต้องกลับบ้านไป
พระเจ้าปู้เจี้ยง
พระเจ้าปู้เจี้ยง () เป็นพระมหากษัตริย์จีนรัชกาลที่ 11 แห่งราชวงศ์เซี่ย เป็นพระราขโอรสของพระเจ้าเซีย ครองราชย์ 59 ปี เมื่อพระองค์สวรรคต พระเจ้าจียง พระอนุชาขึ้นครองราชย์ต่อ